title: Kiitämä

text: Järveen laskee lännestä Hiisijoen valuma-alue (73.047), jonka suurin järvi on Hiidenjärvi (124 ha). Idästä Ulkulahteen laskeva Pukarijoki on Kiitämän alueen sisäinen joki, jonka latvavedet alkavat Venäjän puolelta. Alueen suurimmat järvet ovat Taivaljärvi (23 ha), Sorva (65 ha) ja Kivijärvi (244 ha). Myös Muojärven alueeseen (74.02) kuuluvat Muojärvi, ja sen kanssa samalla vedenpinnan korkeudella oleva Kipristö, laskee Kiitämään pienen Heikkilässä sijaitsevan Heikkilän kanavan kautta. Kiitämän lasku-uoma alkaa Kaarelanniemen takana Kapeasalmena, joka virtaa Niskajärven läpi, putoaa Suininginkoskessa ja laskee Suininginjokena Suininkiin. Idästä järven pohjoispäähän laskee Maivajoki, joka on Maivajoen valuma-alueen (73.046) laskujoki. Sen länsipuolella Suomen puolella sijaitsevat muun muassa Eksymäjärvi (168 ha), Iso Papuluoma (135 ha) ja Maivajärvi (130 ha).


title: Kiitämä

text: Kiitämäjärven alueeseen kuuluu 26 muuta yli hehtaarin kokoista järveä tai lampea. Niistä huomattavimmat ovat Iso Kokkolampi (31 ha), Nuottilampi (27 ha), Kortelampi (25 ha), Piskalampi (11 ha) ja Kaljalampi (10 ha).


Jääkiekon 2. divisioonan maailmanmestaruuskilpailut 2017 pelattiin huhtikuussa 2017. A-lohko pelattiin Romaniassa ja B-lohko Uudessa Seelannissa.


title: Ziguinchorin alue

text: Ziguinchorin alue () on hallintoalue Senegalin lounaisosassa. Sen hallinnollinen keskus on Ziguinchorin kaupunki. Alueen pinta-ala on 7 339 neliökilometriä. Asukkaita on 549 151 henkeä (vuonna 2013, väestönlaskenta).


title: Ziguinchorin alue

text: Ziguinchorin alue käsittää 3,73 % Senegalin pinta-alasta. Se rajoittuu idässä Sédhioun alueeseen, pohjoisessa Gambiaan, etelässä Guinea-Bissauhun ja lännessä Atlantin valtamereen.


title: Ziguinchorin alue

text: Alueella virtaavat Casamance ja sen sivujoki Soungrougrou, jotka muodostavat rämealueita. Ilmasto on trooppisen kostea ja kasvillisuus ja eläinkunta runsasta.


title: Ziguinchorin alue

text: Entisestä Casamancen alueesta vuonna 1984 erotettu alue jakautuu kolmeen departementtiin, jotka ovat Bignona, Oussouye ja Ziguinchor. Ne käsittävät kahdeksan arrondissementtia, viisi kuntaa, 25 maalaisyhteisöä ja noin 502 kylää.


title: Ziguinchorin alue

text: Alueella asuu 4 % Senegalin väestöstä. Kaupunkiväestön osuus on 45,9 %. Suurimmat etniset ryhmät ovat vuoden 2002 väestönlaskennan mukaan diolat (57,8 %), mandinkat (11,1 %), fulbet (10,5 %), wolofit (3,9 %), mandjakot (3,5 %), balantet (2,9 %), sererit 2,7 %) ja mankanjat (2,4 %). Vallitsevat uskonnot ovat islam (78 %) ja kristinusko (18 %). Oussouyen departementissa on paljon perinteisen uskonnon harjoittajia (32,7 %).


title: Ziguinchorin alue

text: Alueen kehitysnäkymät perustuu metsien hyödyntämiseen, maatalouteen, karjanhoitoon ja matkailuun. Taloutta haittaavat heikot liikenneyhteydet sekä viimeaikaiset levottomuudet.


title: Casey Neistat

text: Casey Neistat (s. 25. maaliskuuta 1981 Gales Ferry, Connecticut, Yhdysvallat) on yhdysvaltalainen YouTube-tähti. Hänellä on ollut HBO-kanavalla oma televisiosarja "Neistat Brothers".


title: Casey Neistat

text: Neistat on kotoisin Connecticutista. Hän lopetti koulunkäynnin 15-vuotiaana. Kun vanhemmat saivat samoihin aikoihin Neistatista tarpeekseen, hän muutti kavereidensa luo asumaan. Neistat sai ensimmäisen, Owen-nimisen lapsensa ollessaan 17-vuotias. Sen jälkeen hän asui silloisen tyttöystävänsä kanssa kolme vuotta asuntovaunualueella. Hän työskenteli erilaisissa pätkätöissä, kuten tiskaajana. Neistat muutti 20-vuotiaana New Yorkiin, jossa hän alkoi tehdä häävideoita ja bar mitsva -videoita saadakseen rahaa. Hän avasi oman videokanavansa YouTubessa vuonna 2008. Kun Neistat alkoi pitää elämästään lähes päivittäistä vlogia 2010-luvun puolivälissä, hän nousi supertähdeksi. Vuoden 2016 lopulla hän myi Beme-yhtiönsä CNN:lle 23 miljoonan dollarin hintaan. Neistatia pidetään vaikutusvaltaisena tubettajana, jonka arvellaan ansaitsevan pelkästään YouTuben mainostuloista noin 90 000 euroa kuukaudessa.


title: Jussi Huhtala

text: Jussi Huhtala (s. 30. lokakuuta 1966 Kauhava) on suomalainen toimittaja, elokuvakriitikko ja kirjailija. Hän työskentelee Episodi-lehden toimituspäällikkönä.


title: Jussi Huhtala

text: Huhtala on koulutukseltaan filosofian maisteri. Hän opiskeli Helsingin yliopistossa pääaineena venäjän kielen kääntäminen ja tulkkaus.


title: Jussi Huhtala

text: Huhtalan esikoisromaani "Ukkosenjohdatin" ilmestyi elokuussa 2017 Atenan julkaisemana. Kirja kertoo keski-ikäisen miehen elämän muutoksesta ja nuoruusmuistoista.


title: Jussi Huhtala

text: Huhtala asuu Helsingissä.


title: Emer de Vattel

text: Emer de Vattel (25. huhtikuuta 1714 – 28. joulukuuta 1767) oli sveitsiläistaustainen filosofi, diplomaatti ja oikeusoppinut. Hänen moraalifilosofian ja luonnonoikeuden pohjalta muodostamansa teoriat ovat olleet merkittävässä osassa niin kansainvälisen oikeuden kuin siihen liittyvän poliittisenkin filosofiankin kehityksessä. Hän sai vaikutteita etenkin Gottfried Leibnizilta sekä Christian Wolffilta. Emer de Vattelin tunnetuin teos on vuonna 1758 julkaistu "Le Droit des gens; ou, Principes de la loi naturelle appliqués à la conduite et aux affaires des nations et des souverains". Teos toi kirjoittajalleen mainetta jo hänen elinaikanaan ja kirjan laaja vastaanotto sai Saksin kuninkaan Augustus III:n nimittämään Vattelin hänen neuvonantajakseen.


title: Mensuvaaran lentokenttä

text:
Mensuvaaran lentokenttä oli Toisen maailmansodan aikana käytössä ollut lentopaikka Uukuniemellä, lähellä Sortavalaa.
Sijainti: 61 41N; 31 10E, Metsäisellä kankaalla Uukuniemi-Niva tie pohjoispuolella, 27km Sortavalasta suuntaan 268 astetta.


title: Mensuvaaran lentokenttä

text: Korkeus +90m.


title: Mensuvaaran lentokenttä

text: Laskualue 800x1800m.


title: Mensuvaaran lentokenttä

text: Pääsuunta E-W. Maaperä kantava hiekkakangas.


title: Mensuvaaran lentokenttä

text: Ympäristö metsää.


title: Mensuvaaran lentokenttä

text: Konesuojat:Yhdenkoneen suoja. Majoitus 4 taloa. Viestiyhteys 2/2 puhelinlinlinjaa.


title: Mensuvaaran lentokenttä

text: Ristilahden keskukseen (8km). Liikenne maantie Nivan rt asema 13km.


title: Johan de Witt

text: Johan de Witt tai Jan de Witt (24. syyskuuta 1625 – 20. elokuuta 1672) oli Dordrechtin kaupungissa syntynyt alankomaalainen poliitikko ja valtiomies. De Witt oli aikansa merkittävin vallankäyttäjä Alankomaiden tasavallan (tai Yhdistyneiden provinssien) suuruudenaikana 1650-luvun alusta alkaen. Hänen virallinen nimikkeensä oli hollanniksi "Raadpensionaris" (suom. "Neuvospensionääri"). Virkanimikkeensä turvin hän kykeni hallitsemaan tasavallan instituutioita ja muodosti myös maan ulkopolitiikan suuntaviivat kauppakompanioiden ja lähettiläsverkoston avulla. De Wittin poliittinen filosofia perustui tasavaltalaisuuteen, jossa maakunnilla ja kaupungeilla oli laaja itsehallinto. Käytännössä tämä tarkoitti kuitenkin taloudellisesti voimakkaimman maakunnan, Hollannin ja sen keskuksen Amsterdamin dominanssia valtakunnan politiikassa. De Witt vastusti Orania-Nassaun ruhtinashuonetta, jonka jäsenet olivat pyrkineet keskittämään valtaa itselleen yleiseurooppalaisen monarkismin hengen mukaisesti.


title: Johan de Witt

text: Ranskan Ludvig XIV:n hyökätessä Alankomaihin vuonna 1672 maassa syntyi laajoja levottomuuksia. Johan De Witt sai surmansa yhdessä veljensä Cornelis de Wittin kanssa väkijoukon lynkkauksessa Haagissa. Tämän jälkeen ylimmän vallan käyttäjäksi tasavallassa tuli käskynhaltija, Orania-Nassaun ruhtinas Vilhelm III, josta tuli vuonna 1689 myös Englannin, Irlannin ja Skotlannin kuningas.


title: Johan de Witt

text: Valtiomiesuransa ohella Johan de Witt tutki matematiikkaa ja erityisesti kartioleikkauksia. Hänen kirjoittamansa "Elementa Curvarum Linearum" (1659) on maailman ensimmäinen analyyttisen geometrian oppikirja. Rahoitusmatematiikan alueella de Witt tutki elinkorkoa.


Jääkiekon 3. divisioonan maailmanmestaruuskilpailut 2016 pelattiin maalis-huhtikuussa 2016 Turkin Istanbulissa. Turnaus pelattiin kuuden joukkueen yksinkertaisena sarjana, jonka voittaja nousi seuraavaksi kaudeksi MM-kilpailujen 2. divisioonan B-lohkoon. Turnauksen voitti Turkki. Georgia tuomittiin häviämään kaikki ottelunsa maalein 0-5 sen käytettyä edustuskelvotonta pelaajaa. Yhdistyneet Arabiemiirikunnat vetäytyi turnauksesta viime hetkellä.


title: Kestävän kehityksen yhteiskuntasitoumus

text:
Kestävän kehityksen yhteiskuntasitoumus on Suomen kansallinen linjaus kestävän kehityksen toteuttamisesta. Yhteiskuntasitoumuksen valmistelusta vastasi Suomen kestävän kehityksen toimikunta, ja se julkistettiin vuonna 2013 otsikolla “Suomi, jonka haluamme 2050”. Käytännössä yhteiskuntasitoumus korvasi aiemman kansallisen kestävän kehityksen strategian. Keväällä 2016 yhteiskuntasitoumus päivitettiin yhteensopivaksi YK:n kansainvälisen kestävän kehityksen toimintaohjelman (Agenda 2030) kanssa.
Yhteiskuntasitoumuksen tulevaisuuden visioksi on tiivistetty “Luonnon kantokyvyn turvaava, hyvinvoiva ja globaalisti vastuullinen Suomi”. Vision toteuttamiseksi yhteiskuntasitoumuksessa on määritelty kahdeksan kestävän kehityksen tavoitetta, jotka ovat:
Tavoitteet tulisi toteuttaa viimeistään vuoteen 2050 mennessä. Tavoitteiden toteutumista seurataan kestävän kehityksen indikaattoreiden avulla. Indikaattorit kuvaavat kansallisella tasolla tapahtuvia muutoksia.


title: Kestävän kehityksen yhteiskuntasitoumus

text: Toimenpidesitoumukset ovat keskeinen keino yhteiskuntasitoumuksessa määriteltyjen kahdeksan tavoitteen toteutukseen. Toimenpidesitoumukset ovat vapaaehtoisia julkisia lupauksia kestävää kehitystä edistävien toimien toteutuksesta. Sitoumuksen voi antaa mikä tahansa toimija, yrityksestä julkishallintoon ja järjestöstä yksittäiseen henkilöön. Toimenpidesitoumuksia antavat tahot määrittelevät sitoumustensa sisällön itse, mutta toimenpiteiden tulee täyttää tietyt ennalta määritellyt kriteerit.


title: Kestävän kehityksen yhteiskuntasitoumus

text: Toimenpidesitoumusten on tarkoitus johtaa 5–10 vuoden aikana toteutettaviin konkreettisiin toimenpiteisiin, toimintatapojen muutoksiin ja innovatiivisiin kokeiluihin, jotka edistävät vähintään yhtä kestävän kehityksen kahdeksasta tavoitteesta.


title: Kestävän kehityksen yhteiskuntasitoumus

text: Sitoumuksen muotoilua ja toteutusta tukee verkkopohjainen työkalu, jonka kautta annetut sitoumukset ovat avoimesti nähtävillä. Kestävän kehityksen toimikunta ja sen pääsihteeristö edistävät yhteiskuntasitoumuksen toteutumista keräämällä tietoa sitoumuksista, tuomalla toimijoita yhteen, viestimällä tuloksista ja kannustamalla toimijoita yhteistyöhön.


title: Kestävän kehityksen yhteiskuntasitoumus

text: Ensimmäiset toimenpidesitoumukset julkaistiin vuonna 2014 ja vuoden 2017 toukokuussa niiden määrä oli yli 600.


title: Kestävän kehityksen yhteiskuntasitoumus

text: Toimenpidesitoumuksia ovat tehneet eri tyyppiset organisaatiot, kuten pienyritykset, kansainvälisesti toimivat suuret yritykset, yhdistykset, kunnat, oppilaitokset ja yksittäiset ihmiset. Esimerkkejä toimenpidesitoumuksista:


title: Ludwig Börne

text: Karl Ludwig Börne (s. Loeb Baruch, 6. toukokuuta 1786 Frankfurt am Main – 12. helmikuuta 1837 Pariisi) oli saksanjuutalainen poliittinen kirjailija ja satiirikko. Hän kuului Nuori Saksa -liikkeeseen.


Jääkiekon 3. divisioonan maailmanmestaruuskilpailut 2017 pelattiin huhtikuussa 2017 Bulgarian Sofiassa. Turnaus pelattiin kahdessa lohkossa, joiden parhaat jatkoivat otteluita noususta 2.divisioonan B-lohkoon.


title: Red Barrels

text: Red Barrels on kanadalainen peliyhtiö, jonka perustivat David Chateauneuf, Hugo Dallaire ja Philippe Morin vuonna 2011.


title: Red Barrels

text: Yhtiön ensimmäinen peli julkaistiin 4. syyskuuta 2013 "Outlast". Vuonna 2017 on julkaistu "Outlast 2".


title: Hyundai Kona

text: Hyundai Kona on Hyundain vuodesta 2017 lähtien valmistama crossover-tyyppinen henkilöautomalli, joka esiteltiin Frankfurtin autonäyttelyssä syksyllä 2017. Kona kilpailee samassa kokoluokassa muun muassa Nissan Juken kanssa. Se perustuu samalle pohjalevylle kuin Hyundai i20 sekä Kia Rio ja Stonic. Portugalissa mallia myydään nimellä Hyundai Kauai, sillä ”cona” tarkoittaa portugalin kielessä naisen sukupuolielimiä. Kiinassa nimenä on Hyundai Encino.


title: Hyundai Kona

text: Vuoden 2017 Euro NCAP -kolaritestistä Kona sai tulokseksi täydet viisi tähteä.


title: Hyundai Kona

text: Moottorivaihtoehtoina ovat 1,0- (118 hv) ja 1,6-litraiset (175 hv) bensiinimoottorit. Pienempi on manuaalivaihteinen ja etuvetoinen, kun taas suurempi moottori on varustettu seitsenportaisella kaksoiskytkinvaihteistolla ja nelivedolla. Pian esittelyn jälkeen tarjolle tuli myös dieselmoottori 1,6 CRDi (113/131 hv).


title: Otto Ernst Leopold von Limburg-Stirum

text: Otto Ernst Leopold von Limburg-Stirum (10. tammikuuta 1684 Borken, Nordrhein-Westfalen – 4. maaliskuuta 1754 Buda) oli Pyhän saksalais-roomalaisen keisarikunnan kenraali.


title: Otto Ernst Leopold von Limburg-Stirum

text: Otto Ernst Leopold von Limburg-Stirum syntyi vanhaan saksalaiseen kreivisukuun. Hänen isänsä oli sotamarsalkka Hermann Otto II von Limburg-Styrum (1646–1704) ja äitinsä kreivitär Charlotte Amalie von Vehlen und Mengen (1662–1727), joka oli katolisen liigan sotamarsalkan Alexander II von Velenin pojatytär. Hänen isänsä haavoittui kuolettavasti Schellenbergin taistelussa 2. heinäkuuta 1704. Hän peri isänsä tilukset eli Limburg-Stirumin ja Bronckhorstin kreivikunnat sekä Gemenin herruuden.


title: Otto Ernst Leopold von Limburg-Stirum

text: Nuoruudessaan Otto Ernst toimi kamaripoikana keisarillisessa hovissa Wienissä. Tehtävään oli tapana valita aatelisnuori, joka palveli suoraan prinssiä. Palkkiokseen kamaripoika sai suurin piirtein yhtä tasokkaan koulutuksen kuin prinssi.


title: Otto Ernst Leopold von Limburg-Stirum

text: Vuonna 1704 Limburg-Stirum osallistui Espanjan perimyssotaan ja taisteli kornettina Torinon piirityksessä. Vuonna 1712 hänestä tuli keisarillinen kamariherra. 1716–1732 hän palveli everstiluutnanttina Montecuccolin kyrassieereissa (aik. kyrassieerirykmentti nro 18), jonka riveissä hän osallistui Itävallan–Turkin sotaan 1716–1718. Hän osallistui Petrovaradinin taisteluun 1716. Vuonna 1724 hän yleni everstiksi, ja 1732 hänet nimitettiin keisarilliseksi kamarineuvokseksi. Vuonna 1733 hänet ylennettiin kaartinkenraaliksi ja 1735 sotamarsalkkaluutnantiksi sekä Czeickan rakuunarykmentin komentajaksi. Noihin aikoihin hän peri äitinsä kautta Raesfeldin herruuden. Hän palveli Savoijin prinssi Eugenin alaisuudessa Puolan perimyssodan aikana 1734–1735.


title: Otto Ernst Leopold von Limburg-Stirum

text: Vuosina 1737–1739 Limburg-Stirum osallistui uuteen Itävallan–Turkin sotaan, ja hänestä tuli ratsuväenkenraali 1739. Heinäkuussa hän osallistui tappiolliseen Grotskan taisteluun Wallisin kreivi George Olivierin alaisuudessa. Sodan päätyttyä samana vuonna hän sai Budan linnakkeen komentajuuden. Hän kuoli Budassa 1754.


title: Otto Ernst Leopold von Limburg-Stirum

text: Limburg-Stirum meni naimisiin 1706 ruhtinaspiispa Damian Hugo Philipp von Schönborn-Buchheimin sisaren Mainz Amalia Anna Elisabeth von Schönbornin kanssa. Pari sai useita lapsia. Vanhin poika Friedrich Karl (1710–1771) peri isänsä tilukset tämän kuoltua, ja nuorempi Damian August Philipp valitsi hengellisen uran ja hänestä tuli aikanaan Speyerin ruhtinaspiispa.


title: Valtion kehitysyhtiö Vake

text: Valtion kehitysyhtiö Vake Oy on valtionyhtiö, jonka toimialana on perustaa, omistaa, hallinnoida ja kehittää toisia osakeyhtiöitä sekä luovuttaa tai hankkia niiden osakkeita. Se tekee pääomasijoituksia listaamattomiin yrityksiin ja käynnistää uutta liiketoimintaa alueille, joille sitä ei ilman tukea synny. Vaken painopistealueita ovat tekoäly, ohjelmistot ja alustat, digitalisaatio ja uudet liiketoimintamallit ja sen tavoitteena on kansantalouden kannalta tärkeiden ekosysteemien, osaamiskeskittymien ja ankkuriyritysten syntyminen.


title: Valtion kehitysyhtiö Vake

text: Valtion omistuksia hallitaan myös Solidiumin ja pääomasijoitusyhtiö Teollisuussijoitus (Tesi) kautta. Niistä Vake poikkeaa siten, että se ei sijoita rahastoihin. Suuremman pääoman ansiosta se voi keskittyä suurempiin ja myöhäisemmän vaiheen rahoituskierroksiin kuin Tesi.


title: Valtion kehitysyhtiö Vake

text: Pääministeri Juha Sipilä halusi ratkaista Suomen talousongelmia myymällä valtion osakeomaisuutta ja käyttämällä kaupoista saadut rahat hankkeisiin, jotka tuottavat hyvinvointia koko Suomelle, esimerksi sellaiseen yritystoimintaan, joka katsotaan elinkeinorakenteen uudistamisen ja muun yhteiskunnan kokonaiskehityksen kannalta tärkeäksi Uusien bisnesten vetäjäksi perustettiin valtion kehitysyhtiö Vake Oy joulukuussa 2016.


title: Valtion kehitysyhtiö Vake

text: Aiemmin valtion omistuksiin liittyvät päätökset oli hyväksytty eduskunnassa, nyt kaupoista päättää hallitus, Vaken johto ja valtioneuvoston kanslian virkamiehet. Uuden omistajapolitiikan otsikko oli "Tase töihin". Sipilän hallituksen tarkoituksena oli siirtää kehitysyhtiöön aluksi 2,5 miljardin euron arvosta yhdeksän valtioyhtiön (Ekokem, Nordic Morning, Altia, Raskone, Kemijoki, Vapo, Neste, Arctia ja Posti Group) osakkeita . Hallituksen tavoite oli esimerkiksi pudottaa valtion omistusosuus Neste Oy:ssä 50,1 prosentista 33,4 prosenttiin ja siirtää rajan ylittävä osuus, 16,7 prosenttia, Vakeen.


title: Valtion kehitysyhtiö Vake

text: Tarvittava lakimuutos herätti eduskunnassa kiivasta keskustelua ja pääministeri Sipilä vastasi kritiikkiin: ”Korostan, että siirto kehitysyhtiöön ei missään nimessä ole myyntipäätös.”


title: Valtion kehitysyhtiö Vake

text: Vaken ensimmäisessä toimeksiannossa kehitysyhtiöön siirrettiin valtion omistamat Ekokemin osakkeet, jotka myytiin Fortumille. Fuusiossa syntyi yksi Pohjoismaiden johtavista kiertotalousyhtiöistä. Kaupasta saatiin 200 miljoonan euron myyntitulot, joista puolet käytettiin valtion budjettiin.


title: Valtion kehitysyhtiö Vake

text: Syksyllä 2017 Vaken aloitteesta perustettiin Sotedigi Oy, johon siirrettiin 90 miljoonaa euroa. Yhtiön tehtävä on jatkojalostaa muiden isojen sote-hankkeiden tuotoksia.


title: Valtion kehitysyhtiö Vake

text: Vaken hallitus aloitti työskentelynsä maaliskuussa 2018 ja sen luoma visio hyväksyttiin talouspoliittisessa ministerivaliokunnassa kesäkuussa 2018. Yhtiössä aloitti silloin myös ensimmäinen toimitusjohtaja, Taneli Tikka, jonka mukaan Vake voi jatkossa perustaa uusia kehitysyhtiöitä tai sijoittaa yhtiöihin, esimerkiksi kotimaisiin sarjayrityksiin, jotka tähtäävät maailmanmarkkinoille. Tikan työt alkoivat avainhenkilöiden rekrytoinneilla ja sijoituskohteiden selvittelyllä. Sipilän hallitus täsmensi Vaken tehtäväksi olla mukana ”vain niissä teemoissa, teknologioissa ja ilmiöissä, jotka ovat osa tulevaisuutta”, Tikkaa kiinnostivat erityisesti hitaasti kypsyvät toimialat, kuten energia- ja materiaaliteknologia, joissa menee paljon aikaa kehittää uusia innovaatioita. Vakessa pohdittiin tuolloin muutamaa ideaa:


title: Valtion kehitysyhtiö Vake

text: Elokuuhun 2018 mennessä suurin osa Vakelle suunnitelluista valtion osakeomistuksien siirroista ei ollut toteutunut, esimerkiksi Nesteen ja Vapon osakkeet oli pitänyt siirtää Vakelle vuoden 2017 alussa. Sipilä kertoi tuolloin, että siirrot tehdään suunnitelmien mukaan ja Vaken käyttöä voidaan jatkaa seuraavallakin vaalikaudella.


title: Valtion kehitysyhtiö Vake

text: Vaken hallituksen puheenjohtajaksi nimitettiin Reijo Karhinen marraskuussa 2017. Hänen lisäkseen hallitukseen kuuluvat Maria Ritola, Paula Laine, Tuomas Syrjänen, Leena Mörttinen ja Jarmo Väisänen. Yrityksen toimitusjohtajaksi nimitettiin Taneli Tikka toukokuussa 2018.


title: Seepramureena

text: Seepramureena ("Gymnomuraena zebra") on ankeriaskalojen lahkoon kuuluva kalalaji, jota joskus pidetään meriakvaariossa.


title: Seepramureena

text: Seepramureena on valkean ja mustan tai tummanruskean raidallinen, mistä se on saanut nimensä. Se kasvaa noin 50 cm pitkäksi. Sillä on pyöreähkö nokka ja tiivis rivi kovakuorisen ravinnon murskaamiseen sopivia tylppiä hampaita. Tässä se poikkeaa muista mureenoista, joiden hampaat ovat terävät piikit.


title: Seepramureena

text: Seepramureena on kotoisin Indopasifiselta merialueelta. Se elää trooppisissa vesissä 3-50 metrin syvyydessä.


title: Seepramureena

text: Seepramureenat elävät hiekka- ja kivipohjalla ja koralliriuttojen ulkoreunoilla. Ne syövät pääasiassa Xanthidae-heimon taskurapuja, mutta myös muita äyriäisiä, simpukoita ja merisiilejä.


title: Seepramureena

text: Seepramureena sopii akvaarioon paremmin kuin muut mureenalajit, sillä se jää pienemmäksi kuin useimmat muut, eikä se syö toisia kaloja kunhan muut kalat ovat tarpeeksi isoja ja mureenaa ruokitaan säännöllisesti - nuorena kaksi kertaa viikossa, aikuisena kerran viikossa.


title: Axel Tuanzebe

text: Axel Tuanzebe (s. 14. marraskuuta 1997 Bunia, Kongon DT) on kinshasankongolaissyntyinen englantilainen jalkapalloilija, joka edustaa Englannin valioliigassa pelaavaa Manchester Unitedia. Pelipaikaltaan oikeajalkainen ja kentällä vahvana johtajana tunnettu Tuanzebe on keskuspuolustaja.


title: Axel Tuanzebe

text: Manchester Unitedin kasvatti Tuanzebe debytoi seuran edustusjoukkueen paidassa Englannin valioliigassa toukokuussa 2017 Arsenalia vastaan. Hän pelasi Valioliigassa loppukauden aikana neljässä ottelussa.


title: Axel Tuanzebe

text: Tuanzebe on edustanut Englantia nuorten maajoukkuetasolla. Hän voi kuitenkin edustaa aikuisten maajoukkuetasolla myös synnyinmaataan Kongon demokraattista tasavaltaa.


title: Pikkusydänsimpukka

text: Pikkusydänsimpukka ("Parvicardium hauniense") on Itämeressä elävä simpukkalaji. Se kasvaa noin 8 mm kokoiseksi, ja sen kuori on ohut ja hauras. Se on väriltään valkeanruskea, ja sen voi erottaa idänsydänsimpukasta pienemmän kokonsa ja epäsymmetrisen kuorensa avulla.


title: Pikkusydänsimpukka

text: Pikkusydänsimpukka on luokiteltu Suomessa elinvoimaiseksi lajiksi, mutta Ruotsissa ja Puolassa vaarantuneeksi ja Saksassa erittäin harvinaiseksi.


title: Baphetoidea

text: Baphetoidea on sukupuuttoon kuollut varhaisten tetrapodien yläheimo. Se sisältää heimon Baphetidae ja useita basaalisempia sukuja, kuten "Eucritta" ja "Spathicephalus" (joka luetaan omaan heimoonsa Spathicephalidae). Yläheimo tunnetaan myös nimellä Loxommatoidea, mutta tämä on Baphetoidean nuorempi synonyymi.


title: Pariisin ilmailunäyttely

text: Pariisin ilmailunäyttely (virallisesti ) on Pariisissa Le Bourget’n lentoasemalla parittomina vuosina järjestettävä ilmailunäyttely. Ensimmäisen kerran se järjestettiin vuonna 1909 Grand Palais -näyttelyhallissa. Se on maailman vanhin ja suurin ilmailunäyttely.


title: Pariisin ilmailunäyttely

text: Vuoden 2011 näyttelyyn osallistui 2 113 näytteilleasettajaa 45 maasta. Siellä kävi 151 500 ammattilaista, 3 250 lehdistön edustajaa ja 204 000 vierailijaa.


title: Baphetidae

text: Baptistidae, aiemmin Loxommatidae, on sukupuuttoon kuollut varhaisten tetrapodien heimo, joka eli kivihiilikaudella. Ne tunnetaan enimmäkseen kallojensa perusteella. Hyvin vähän heimon fossiilisia jäänteitä on löydetty pelkästään Skotlannista ja pohjoisesta Englannista. Ne kuvasi alun perin William Dawson vuonna 1850. Nämä eläimet ehtivät olla olemassa 35 miljoonaa vuotta ennen kuin ne kuolivat sukupuuttoon.


title: Loxommatinae

text: Loxommatinae on sukupuuttoon kuollut varhaisten tetrapodien alaheimo, joka eli myöhäisellä kivihiilikaudella. Se sisältää suvut "Kyrinion", "Loxomma" ja "Megalocephalus".


title: Siipilaatikko

text: Siipilaatikko ( tai "wingbox") on lentokoneen rakenteellinen komponentti, jossa siivet ovat kiinni. Se kiinnittää siivet runkoon ja tukee lisäksi laskusiivekkeitä ja siiven ohjainpintoja. Siihen kuuluu rungon siipien väliin jäävä osa, ja lisäksi joissain koneissa se jatkuu myös jonkin matkaa siiven sisään.


title: Keijo Vilhunen

text: Keijo ”Keke” Vilhunen (s. 1960) kuului Helsingin huumepoliisin tärkeimpiin tietolähteisiin ennen paljastumistaan yhteyksistä Jari Aarnioon. Tuohon aikaan Keijo Vilhunen oli vielä United Brotherhood -jengin johtohahmoja. Myöhemmin molemmat tuomittiin Helsingin käräjäoikeudessa kymmenen vuoden vankeusrangaistuksiin suuressa tynnyrijutussa, jossa Suomeen tuotettiin lähes tuhat kiloa hasista. Vilhunen päästettiin kuitenkin 19. kesäkuuta 2018 vapaaksi odottamaan Helsingin hovioikeuden tuomiota, koska sen antaminen siirtyy vuoden 2019 puolelle.


title: Keijo Vilhunen

text: "Keisari Aarnio" -televisiosarjassa Vilhusta esitti Aimo Räsänen.


title: Nakano

text: Nakano voi tarkoittaa:


title: Aeroflotin lento 2306

text: Aeroflotin lento 2306 oli Aeroflotin reittilento Vorkutasta Syktyvkarin kautta Moskovaan. Lennolla 2. heinäkuuta 1986 käytetyn Tupolev Tu-134AK:n takaosan matkatavaratilassa syttyi tulipalo pian koneen lähdettyä Syktyvkarista. Miehistö joutui lopulta tekemään pakkolaskun metsään koneen täytyttyä savulla. Lennolla oli 94 ihmistä, joista 54 kuoli onnettomuudessa.


title: Aeroflotin lento 2306

text: Lento lähti Syktyvkarista kello 9.55 Moskovan aikaa. Kello 10.07, kun kone oli 5 600 metrin korkeudella, takaosan matkatavaratilan savuhälytin aktivoitui. Lentoinsinööri kävi tarkastamassa tilanteen, ja kertoi palattuaan nähneensä matkatavaratilassa liekkejä ja savua. Kapteeni päätti myös käydä katsomassa tilannetta, ja he lähtivät lentoinsinöörin kanssa ohjaamosta, vaikka hätäkutsu olisi pitänyt tehdä ja laskeutuminen aloittaa välittömästi. Kapteenin palattua ohjaamoon kello 10.10.46 kone oli ehtinyt nousta jo 6 700 metriin, ja oli 45–50 kilometriä kauempana Syktyvkarista. Hän lähetti perämiehen ja lentoinsinöörin sammuttamaan paloa, aloitti laskeutumisen, käänsi koneen kohti Syktyvkaria ja ilmoitti palosta lennonjohdolle. Laskeutumisen aikana matkustamoon tuli runsaasti savua. Tämä johtui osaltaan siitä, ettei miehistö noudattanut ohjeita, joiden mukaan koneen paineistusta olisi pitänyt vähentää ja moottorien tehoa pienentää, jotta ilmastointi ei olisi kuljettanut savua niin paljon.


title: Aeroflotin lento 2306

text: Laskeutumisen aikana perämies ja lentoinsinööri yrittivät sammuttaa paloa. Korkean lämpötilan ja voimakkaan savunmuodostuksen vuoksi he eivät kuitenkaan päässeet matkatavaratilaan eivätkä saaneet paloa sammumaan. He palasivat ohjaamoon koneen ollessa 1 000 metrin korkeudella. Kapteeni teki kello 10.18 päätöksen pakkolaskusta. Hän laskeutui pilvien alle 300 metrin korkeuteen ja alkoi etsiä sopivaa laskeutumispaikkaa. Seuraavan yhdeksän minuutin ajan kone kierteli alueella, ja savun määrä matkustamossa lisääntyi.


title: Aeroflotin lento 2306

text: Kello 10.27 kapteeni teki pakkolaskun metsään lähellä Kopsaa. Kone osui puihin, syöksyi maahan ja hajosi kolmeen osaan. Tulipalossa ja maahansyöksyssä kuoli 52 matkustajaa ja kaksi miehistön jäsentä. Lopuista 40 eloon jääneestä 38 loukkaantui.


title: Sédhioun alue

text: Sédhioun alue () on hallintoalue Senegalin lounaisosassa. Sen hallinnollinen keskus on Sédhioun kaupunki. Alueen pinta-ala on 7 330 neliökilometriä. Asukkaita on 452 994 henkeä (vuonna 2013, väestönlaskenta).


title: Sédhioun alue

text: Sédhioun alue käsittää 3,7 % Senegalin pinta-alasta. Se rajoittuu idässä Koldan ja lännessä Ziguinchorin alueisiin, pohjoisessa Gambiaan sekä etelässä Guinea-Bissauhun.


title: Sédhioun alue

text: Alueen läpi virtaavat Casamance ja sen sivujoki Soungrougrou. Seutu kuuluu Sudanin–Guinean ilmastovyöhykkeeseen. Vuotuinen sademäärä on noin 1 000 millimetriä.


title: Sédhioun alue

text: Vuonna 2008 perustettu alue jakaantuu kolmeen departementtiin, jotka ovat Bounkiling, Goudomp ja Sédhiou. Kyliä on yhteensä 920.


title: Sédhioun alue

text: Alueella asuu 3,35 % Senegalin väestöstä. Kaupunkiväestön osuus on 19,2 %. Asukkaat ovat mandinkoja, balanteja, mankanjoja, dioloja ja fulbeja.


title: Sédhioun alue

text: Seudun pääelinkeino on maanviljely. Tärkeimmät viljelykasvit ovat hirssi, riisi ja maissi. Myytäväksi kasvatetaan maapähkinää, puuvillaa ja seesamia. Lisäksi harjoitetaan karjanhoitoa, kalastusta, käsityöammatteja ja kaupankäyntiä. Liikenneyhteydet ovat heikot. Matkailupalveluja on lähinnä Sédhioussa ja Diendéssä.


title: Suffolkin piirikunta (New York)

text: Suffolkin piirikunta [ˈsʌfək] on Yhdysvaltojen New Yorkin osavaltion piirikunta, joka sijaitsee Long Islandin saaren itäosassa New Yorkin kaupungin ja Nassaun piirikunnan itäpuolella. Vuoden 2010 väestönlaskennassa Suffolkin asukasluku oli 1 501 587.


title: Suffolkin piirikunta (New York)

text: Suffolk on pinta-alaltaan suurin Long Islandin neljästä piirikunnasta. Se käsittää 66 prosenttia saaren pinta-alasta. Itä-länsisuunnassa Suffolk on 138 km ja pohjois-eteläsuunnassa 42 km pituinen. Piirikuntaan kuuluu myös Long Islandin rannikon pienempiä saaria, kuten etelärannikon pitkä ja kapea, riuttamainen Fire Island sekä koilliskulman Plum Island.


title: Suffolkin piirikunta (New York)

text: Piirikunnan hallintokaupunki on Riverhead ja suurin kaupunki Brookhaven (486 040 asukasta v. 2010). Piirikunnassa on paljon korkeaa teknologiaa kehittäviä yrityksiä ja tutkimuslaitoksia, kuten Brookhaven National Laboratory ja New Yorkin osavaltionyliopistoon (SUNY) kuuluva Stony Brook University.


title: Pallosimpukka

text: Pallosimpukka ("Sphaerium corneum") on pienikokoinen makeassa vedessä elävä simpukkalaji. Se voi kasvaa halkaisijaltaan noin 15 mm kokoiseksi. Sen kuori on ohut, soikea ja ruskeanharmaa ja sen keskellä on kohouma, umbo. Kuoren pinnassa on tasavälisiä renkaita. Kuoret ovat hyvin kuperat, mikä saa simpukan näyttää pallolta.


title: Pallosimpukka

text: Pallosimpukkaa tavataan laajoilla alueilla Euroopassa, Pohjois-Amerikassa ja Aasiassa.. Suomessa pallosimpukka elää koko maassa, erityisesti kasvillisuuden seassa jokien ja järvien rannoilla sekä hitaasti virtaavissa laskuojissa.


title: Suurijärvi (Liperi)

text: Suurijärvi on Etelä-Savossa Heinävedellä ja Pohjois-Karjalassa Liperissä sijaitseva järvi.


title: Suurijärvi (Liperi)

text: Järvi sijaitsee Oriveden länsipuolella. Sen pinta-ala on 1 600 hehtaaria eli 16 km². Se on 8,7 kilometriä pitkä ja 5,9 kilometriä leveä. Se on keskeltä kapeampi, ja kapeikossa sijaitsee suuri Sallisensaari (43 ha). Kapeikon eteläpuolella aukeaa Piippuselkä, joka on 4,3 kilometriä pitkä. Saaren pohjoispuolella aukeaa Kumpuselkä, jonka länsipuolella sijaitsee Poroselkä. Näiden välissä on paljon saaria. Poroselän eteläpuolella työntyy kaakkoon Poroniemen taakse Porolahti. Kumpuselän itäpuolella on kapeasuinen Kokkolanlahti, joka työntyy pohjoiseen.


title: Suurijärvi (Liperi)

text: Järvi on luodattu, ja siitä on julkaistu syvyyskartat. Sen tilavuus on 87 miljoonaa kuutiometriä eli 0,087 kuutiokilometriä. Järven keskisyvyys on 5,6 metriä, ja suurin syvyys on 26,3 metriä. Syvin kohta sijainnee Kokkolanlahdella, missä on yli kymmenen metriä syvempää kuin muualla järvessä.


title: Suurijärvi (Liperi)

text: Järven rantaviivan pituus on 66 kilometriä, ja rannat ovat metsämaata, joka on paikoin hieman soistunut. Järven lähiympäristössä ei ole maatiloja, mutta järven rannoilla on runsaasti vapaa-ajan asuntoja. Järven ohitse kulkee Pieksämäki–Joensuu-rautatie, jonne on rantanäkymä Poroselän kohdalla. Liperin ja Heinäveden raja halkaisee järven kahtia niin, että Sallisensaari jää Heinävedelle.


title: Suurijärvi (Liperi)

text: Järvi kuuluu Vuoksen vesistössä (vesistöaluetunnus 04) Juojärven reitin valuma-alueella (04.7) Suurijärven valuma-alueeseen (04.79), johon Suurijärven valuma-alue (04.792) kuuluu. Suurijärvi on Juojärven reitin latvavesiä, ja se laskee Juojärveen Kytöjokea ja Somerjokea myöten. Järven lähialueella sijaitsee 17 yli hehtaarin kokoista järveä tai lampea. Niistä huomattavimmat ovat Iso Porolampi (42 ha), Saarilampi (25 ha), Riihilampi (18 ha) ja Iso Jänislampi (16 ha).


title: Torsa (Rautjärvi)

text: Torsa on Etelä-Karjalassa Rautjärvellä sijaitseva järvi.


title: Torsa (Rautjärvi)

text: Järven pinta-ala on 1 600 hehtaaria eli 16 km². Se on 13 kilometriä pitkä ja 4,1 kilometriä leveä. Järvi on luodattu, ja siitä on julkaistu syvyyskartat. Sen tilavuus on 235,6 miljoonaa m³ eli 0,24 km³. Järven keskisyvyys on 14,9 metriä ja suurin syvyys on 56,1 metriä.


title: Torsa (Rautjärvi)

text: Järvessä on laskettu olevan 11 saarta. Niiden yhteispinta-ala on 2 ha, mikä on noin 0,1 prosenttia järven kokonaispinta-alasta. Saarista yksi on yli hehtaarin suuruinen, 4 yli aarin ja loput 6 ovat alle aarin kokoisia. Yksikään saari ei ylitä neliökilometriä. Järven rantaviivan pituus on 47 kilometriä, josta saarten rantaviivan yhteispituus on 1 kilometriä.


title: Torsa (Rautjärvi)

text: Järvi kuuluu Hiitolanjoen vesistössä (vesistöaluetunnus 03) Torsanjärven valuma-alueella (03.05) Torsan lähialueeseen (03.051).


title: Psusennes II

text:
Titkheperure tai Tyetkheperre Psusennes II [Kreikan Ψουσέννης] tai Hor-Pasebakhaenniut II, egyptiläisittäin "ḥr-p3-sb3-ḫˁỉ--nỉwt", oli viimeinen Egyptin 21. dynastian kuningas. Hänen kuninkaallinen nimensä tarkoittaa ”Ra'n muodonmuutoksen kuva”.
Psusennes oli Amonin ylipapin Pinedjem II:n poika ja hänen äitinsä nimi oli Istemkheb. Hänen tyttärestään Maatkare B:stä tuli farao Osorkon I:n huomattava kuninkaallinen vaimo.
Psusennes II:ta pidetään usein samana henkilönä kuin Amonin ylipappia, joka tunnetaan nimellä Psusennes III. Egyptologi Karl Jansen-Wikeln huomauttaa, että tärkeä muinainen graffitio Abydosin temppelistä sisältää kuningas Tyetkheperre Setepenre Pasebakhaenniut Meryamunin täydellisen otsikon, "joka samanaikaisesti on nimeltään HPA (eli Amonin ylipappi) ja ylin sotilaskomentaja.”. Tämä viittaa siihen, että Psusennes oli sekä kuningas Taniksessa että ylipappi Thebassa samanaikaisesti, mikä tarkoittaa sitä, että hän ei eronnut Amonin ylipapin tehtävästä hallintuskautensa aikana.


title: Psusennes II

text:
Harvoihin hänen hallituskaudestaan kertoviin nykyajan todistusaineistoihin sisältyy edellä mainittu muinainen graffitio Seti I:n Abydoksen temppelissä, eräs ostrakon Umm el-Qa'abista sekä hänen yhteys Karnakiin.
Kohteita, jotka voidaan lisätä Psusennes II: n lukittujen todistusten luetteloon, ovat 5. vuoden muumio-pellava, joka on kirjoitettu ylipappi Psusennes III:n nimessä. Teksti vuosi 13 III Peret 10+X eli ”"13. vuotena, kolmannen Peret kuukauden 10 [….]"” fragmentissa 3B, rivi 6 Karnakin pappien kirjoituksissa, on yleensä oletettu kuuluneen hänen hallituskauteensa. Valitettavasti kuninkaan nimeä ei mainita, ja ainoa asia, joka pidetään lähes varmana, on se että fragmentti on kirjoitettu Siamunin hallituskauden jälkeen, sillä tämän 17. hallitusvuotensa mainitaan riveillä 3-5. Näin ollen se kuuluu joko Psusennes II:n tai mahdollisesti Shoshenk I:n hallituskauteen.
Vaikuttavampia ovat joukko esineitä, jotka yhdistävät Psusennes II:n yhteen hänen seuraajaansa Shoshenk I:een, kuten Thutmosis III:n vanha patsas (Cairo CG 42192), joka sisältää kaksi rinnakkaista saraketta kirjoituksilla - yhden, jossa on Psusennes II ja toisessa Shoshenq I. Jonkin aikaa sitten on löydetty lohkare Theban haudasta TT18 Tell Bastasta, jossa on säilynyt Shoshenk I:n hallitisjanimi yhdessä Psusennes II:n syntymänimen kanssa.


title: Psusennes II

text: Viime aikoina todettiin, että ensimmäinen vakuuttava kuningas Psusennekseen liittyvä päivämäärä oli hiljattain julkaistussa kivi-lohkareen papillisessa kirjoituksessa. Tämä asiakirja, joka on nimetty nimellä 'Block Karnak 94, CL 2149', kirjaa Nesankhefenmaat nimisen papin virkaanastumisen Amon-Ran Karnakin alaueen kappeliin Psusennes nimisen kuninkaan "11. vuotena ensimmäisen Shemu kuukauden 13 päivänä". Tämän asiakirjan edellisellä rivillä on kirjattu Nesankhefenmaat isän, tietyn Nesamun, virkaanastuminen Amon-Ran papilliseen tehtävään Siamunin hallituskaudella. Siamun oli Psusennes II:n edeltäjä Taniksessa. Edellä mainittujen Psusennesien tunnistaminen Psusennes II: ksi on varmaa, koska saman fragmentin arkistomateriaali kirjaa seuraavalla rivillä: Horin, Nesankhefenmaatin pojan, virkaanastuminen Karnakin alueen Amon-Ran papilliseen tehtävään kuningas Osorkon I:n 3. vuotena toisen Akhet kuukauden 14. päivänä – yhden sukupolven kuluttua, kun Shoshenk I:n 21-vuotinen hallituskausi ohitetaan. Tämä ei ole odottamatonta, koska useimmat egyptiläiset uskoivat, että egyptiläisen yhteiskunnan sukupolvi kesti vähintään 25 vuotta ja enintään 30 vuotta. Tämän vuoksi päiväys 11. vuotena voidaan soveltaa vain Psusennes II:een ja tämä on ensimmäinen hyvin todisteltu ajankohta tuon faaraon hallintokaudelta.


title: Psusennes II

text: Brittiläinen egyptologi Aidan Dodson myös hyväksyy tämän löydetyn Karnakin pappien tunnistamattoman kirjoituksesta tehdyn Frederic Payraudeaun tekemän uuden todistelun ja nyt hän hylkäsi aiemmin 1980 julkaistun teorian Psusennes II:n hallituskauden sijoittamisesta kokonaan Shoshenk I:n hallituskauden sisään. Dodson huomauttaa, että äskettäin löydetyn lohkareen kirjoitetussa asiakirjassa todetaan, että Psusennes II "oli tosiaan 'todellinen' kuningas, joka valtakausi oli yleisesti hyväksytty Thebassa.” Dodson myös kirjoittaa, että Psusennes II: n kuninkaallinen asema vahvistui, kun Jean Yoyotte ymmärsi sen, että ”karkeatekoinen savinen hautakoriste on nimetty kuningas Pasebkhanutin (eli Psusennesin)” mukaan ja se löytyy Taniksen haudasta NRT-III, ja se ei kuulu haudan alkuperäiselle omistajalle Pasebkhanut I:lle, kuten alun perin oletettiin, vaan myöhemmälle samannimiselle hallitsijalle. Tämä tarkoittaa sitä, että Psusennes II:n pahoin rappeutunut arkku ja muumio sijaitsee tämän Psusennes I:n Taniksen haudan etuhuoneen raunioissa, josta Heqakheperre Shoshenk I:n ruumisarkku ja maskeerattu muumio oli myös löydetty. Niinpä hänen oletettu hauta - joka koostuu kullattusta arkusta, jossa on kuninkaallinen uraeus ja muumio, löytyy Psusennesin I:n haudan etuhuoneesta Taniksella.


title: Psusennes II

text: Toisin kuin hänen lähimmän edeltäjänsä ja seuraajansa – Siamun ja vastaavasti Shoshenk I - Psusennes II:n hallituskauden pituus ei ole niin hyvin todisteltu nykyaikaisista historiallisista tiedoista huolimatta, Manethon eri versiot antavat hänelle joko 14- tai 35-vuotta pitkän hallituskauden (yleensä useimmat tutkijat muuttavat tämän 15 vuoteen mukaan lukien brittiläinen egyptologi Kenneth Kitchen). Sen sijaan saksalainen tutkija Rolf Krauss on viimeisissä tutkimuksissa todennut, että Psusennes II:n hallitusvuosia oli 24 Manethon alkuperäisen 14 vuoden sijaan. Tämä oletus perustuu henkilökohtaisten tietojen tallentamiseen huomattavaan Dakhla Steelaan, joka johdattaa Shoshenk I:n 5. hallitusvuoteen. Steelassa on säilynyt viittaus maa-merkintään ""farao Psusennesin 19. vuodelta"". Koska tämä asiakirja koostui Shoshenk I:n ajalta, hän käyttää arvonimeä "farao" nimen 'Psusennes' edessä, niinpä tässä ei voida täysin selvittää, onko kysymyksessä kuningas Psusennes I tai Psusennes II.


title: Psusennes II

text: Ajatus "äidistä" muinaisessa Egyptissä voisi myös olla viittaus esivanhempaan, sellaisen suvun matriarkaan, jonka Nysu-Bastet on voinut esittää vetoomuksessaan hänen perimättä olevista veden oikeuksistaan, joka kuului hänen isoäidilleen, jonka suvun nimi oli Tewhunet. Tämä väite ei kuitenkaan ota huomioon farao arvonimen käyttöä Dakhla steelassa – kirjallisena merkintänä ilmaantuu ensimääisen kerran Siamunin hallituskauden aikana, joka hallitsi noin 45-64 vuotta Psusennes I:n 19. hallitusvuoden jälkeen. Tosin tässä tulee huomioda arvonimen "farao" mahdollinen käyttäminen tuon ajan - Shoshenk I:n 5. hallitusvuoden - tulkinnan mukaisesti.


title: Psusennes II

text: Dakhla steelan merkittävin piirre on sen paleografia: arvonimen "farao" käyttäminen puhuttelunimenä Psusennesin yhteydessä. Oppinut nimeltä Helen Jacquet-Gordon uskoi vuonna 1970, että Dakhla steela kuului Shoshenk III:n hallituskauteen, koska siinä käytetään puhuttelunimeä 'farao' suoraan hallitsevan kuninkaan syntymänimen edessä- eli 'Farao Shoshenk' – joka oli tärkeä paleografiinen kehitysaskel Egyptin historian tutkinnassa. Sekä Vanhassa, Lähi ja Uudessa valtakunnasa muinaisen Egyptin sana "farao" ei koskaan ollut puhuttelunimenä (kuten 'herra' tai 'rouva') tai kiinnitettynä kuninkaan nimeen, kuten "farao Ramses" tai "farao Amenhotep", vaan sana pr-`3 ("farao") käytettiin substantiivina viittaamaan kuninkaan toimintaan (eli se oli ”farao”, joka määräsi temppelin rakentamisesta tai patsaasta tai kaivon kaivamisesta jne.). Rolf Krauss osuvasti huomauttaa, että sanan "farao" käyttäminen puhuttelunimenä on dokumentoitu 21. dynastian kuninkaan Siamunin 17. vuotena Karnakin papillisessa kirjoituksessa fragmentissa 3B, kun taas toinen käyttää nimikettä "[farao] [syntymänimi ]” esiintyen Psusennes II:n aikana, jos muinainen graffitio Seti I:n Abydosin temppelin Ptahin kappelissa viittaa nimenomaisesti Psusennes II:een, kuten ”Amonin ylipappi, Jumalan kuningas, Suuri Johtaja, farao Psusennes”. Näin ollen käytäntö kiinnittää sana pr-`3 ("farao") kuninkaan kuninkaallisen syntymänimeen oli aloitettu jo ennen Shoshenk I:n hallituskauden puhumattakaan farao Shoshenk III:sta. Siksi Shoshenk on mainitussa 5. vuotena Dakhla steelassa, joka on täytynyt olla Shoshenk I, kun sammassa kirjoyuksessa mainitut Psusennesit saattavat tarkoittaa pelkästään Psusennes II, mikä tarkoittaa, että vain 5 vuotta (tai 10 vuotta, jos Psusennes hallitsi Egyptiä 24 vuoden ajan) erottaa Nysu-Bastetin äidistään. Lisätodiste on se, että Dakhla steela sisältämä teksti ”"5. vuotena, neljännen Peret kuukauden 25. päivänä"” on auttanut edelleen päivittämään kuningas Shoshenk I:n hallituskauden alun arvioimisessa vuoteen 943 eaa. ja osoittaa että hallitsija on tässä Shoshenk I, ei Shoshenk III, joka hallitsi sata vuotta myöhemmin. Helen Jacquet-Gordon ei ollut tietoinen kahdesta edellä mainitusta esimerkistä.


title: Psusennes II

text: Kirjan "Handbook on Ancient Egyptian Chronology" (2006) kirjoittajat Erik Hornung, Rolf Krauss ja David Warburton - hyväksyvät tämän loogisen perustelun ja ovat korjanneet Manethon alkuperäisestä luvusta 14 vuodesta Psusennes II:lle 24:n vuoteen. Tämä ei ole ennennäkemätöntä, koska egyptologit olivat jo aiemmin muuttaneet kuningas Siamunin hallituskauden pituutta vuosikymmenellä, yhdeksästä vuodesta - kuten se on kirjattu Manethon listassa - 19 vuoteen, joka perustuu 16. ja 17. Siamunin hallitusvuoteen. Edellä olevan arvion perusteella Psusennes II hallitsi Egyptiä vähintään 19 vuotta, joka perustuu sisäiseen kronologia Dakhla steelaan. Kuitenkin laskelma Tepi Shemu juhlasta, joka kirjaa Nespaneferhor pojan Hori virkaanastumisen osaksi Amun pappeutta Siamunin 17. hallitusvuotena – Psusennes II:n edeltäjää - osoittaa, että tämä päivä olisi sama kuin 970 eaa. Koska Siamun hallituskauden arvioidaan olleen 19 vuotta, hän olisi kuollut 2 vuotta myöhemmin 968/967 eaa. ja häntä seurasi faraona Psusennes II 967 eaa. mennessä. Tästä seuraa, että Psusennes II:n 24 vuoden hallitusaika 967-943 eaa. näyttää nyt todennäköiseltä; näin ollen hänen hallituskautensa pituus on noussut 24 vuoteen.


title: Psusennes II

text: Tämä on käännös. Alkuperäinen englanninkielinen teksti on hiukan puutteellinen, jota on jonkin verran tässä korjailtu. Siinä on ensiksikin tarpeettoman pitkä johdanto. Toiseksi sen osiossa "Secure attestation of Psusennes II" olevat tiedot on joltakin osin ryhmitelty sekavasti. Lisäksi sen aineisto ei tarkastele saksalaisen "Rolf Kraussin" viimeisimpiä tutkimuksia neutraalista näkökulmasta, joka on suositeltavaa wikipedian artikkeleille.


title: Sairaalamuseo

text: Sairaalamuseo on museo jonka tarkoituksena on esitellä pääasiallisesti sairaaloissa nykyisin ja aikaisemmin jo käytöstä poistettua sairaalaesineistöä.


title: Sairaalamuseo

text: Psykiatrinen sairaalamuseo puolestaan on museo jossa esitellään psykiatrian hoidossa käytettyä esineistöä: kuten esimerkiksi vanhoja sähköhoitolaitteita.


title: Sairaalamuseo

text: Sairaalamuseoita ovat Suomessa esimerkiksi Törnävän sairaalan yhteydessä oleva psykiatrinen sairaalamuseo, Harjamäen sairaalamuseo, Lahden sotilaslääketieteen museo ja Kellokosken psykiatrinen sairaalamuseo.


title: Rajanylitys

text: Rajanylitys on punkyhtye Himanesin kolmas studioalbumi. Se julkaistiin 21. syyskuuta 2011 levymerkillä Killer Records.


title: Rajanylitys

text: Lammaszinen Jouni Parkku totesi yhtyeen viihtyvän tietyssä muotissa, eikä edes yritä kaataa musiikillisia raja-aitoja. Hän laski albumin eduksi ramopunkia rokimman ja rennomman otteen, ja piti kappaleita yleisesti ottaen tarttuvina, vaikkei pitänyt laulaja Akin monotonisesta ulosannista.


title: Rajanylitys

text: Kaikki kappaleet säveltänyt Saku Niilo-Rämä ja sovittanu Himanes, ellei toisin mainittu.


Eurooppa-liigan kauden 2016–2017 pudotuspelit alkoivat 16. helmikuuta ja ne päättyivät 24. toukokuuta 2017 loppuotteluun, joka pelattiin Friends Arenalla Solnassa, Ruotsissa. Pudotuspeleissä ratkaistiin Eurooppa-liigan kauden 2016–2017 mestari. Yhteensä 32 joukkuetta kilpaili pudotuspelivaiheessa.


title: Eurooppa-liigan kauden 2016–2017 pudotuspelit

text: "Manchester United voitti 3–2 yhteistuloksella."


text: "Celta Vigo voitti 4–3 yhteistuloksella."


text: "Ajax voitti 4–3 yhteistuloksella."


text:
"3–3 yhteistulos. Lyon voitti 7–6 rangaistuspotkukilpailussa."
"Ajax voitti 5–4 yhteistuloksella."


text: "Manchester United voitti 2–1 yhteistuloksella."


title: Euroopan Cup (kyokushin)

text: Euroopan Cup oli joka toinen vuosi käyty Kyokushinin Euroopan turnaus. Se järjestettiin kolme kertaa vuosien 1998–2002 välisenä aikana. Turnaus käytiin keväällä neljässä eri painoluokassa.


title: Soukkojokisimpukka

text: Soukkojokisimpukka ("Unio pictorum") on Euroopassa elävä makean veden simpukkalaji. Se elää kalkkipitoisissa, hitaasti virtaavissa vesissä. Sen kuori on pitkulaisen soikea, 7–10 senttiä pitkä ja 3–4 senttiä leveä ja väriltään vaihteleva, usein kellanvihreä tai ruskehtava. Soukkojokisimpukkaa tavataan Etelä- ja Keski-Suomessa, usein varsin syvissäkin joissa ja järvissä sekä myös vähäsuolaisessa murtovedessä.


title: Eurooppa-liigan loppuottelu 2017

text: Eurooppa-liigan loppuottelu 2017 oli Eurooppa-liigan kauden 2016–2017 viimeinen ottelu, joka pelattiin Friends Arenalla, Solnassa, Ruotsissa 24. toukokuuta 2017 hollantilaisen Ajaxin ja englantilaisen Manchester Unitedin välillä. Englantilaisseura voitti ottelun 2–0 ja otti ensimmäisen Eurooppa-liigan mestaruutensa.


title: Senegambia

text: Senegambia on Senegal- ja Gambiajokien välisestä alueesta 1600-luvun alkupuolelta lähtien käytetty nimitys. Britit perustivat seitsenvuotisen sodan jälkeen vuonna 1765 samannimisen siirtomaan. Se palautui Ranskalle Versailles’n rauhassa vuonna 1783 James Islandia ja Gambiajokea lukuun ottamatta. Senegal ja Gambia perustivat vuonna 1982 Senegambian konfederaation, joka hajosi vuonna 1989.


title: Eyo

text: Eyo on jorubaväestön festivaali, jota juhlitaan eritoten Nigerian Lagosissa. Nykyään lagoslaiset esittävät sitä enimmäkseen turistitapahtumana, mutta sitä juhlitaan silti perinteen mukaisesti Lagosin saarella.


title: Eyo

text: Historioitsijoiden mukaan vanhimmat kirjaukset tapahtumasta ovat 1800-luvulta, kun festivaalia juhlittiin ensimmäisen kerran Oke Ipassa, nykyisellä Glover Roadin alueella Ikoyissa. Oke Ipa oli paikka, minne Lagosin "obat" eli kuninkaat tulivat palatseistaan joskus kolmenkin päivän kävelymatkan jälkeen todistamaan festivaalia.


title: Eyo

text: Eyosta tuli pian Nigerian näyttävä kulttuurillinen esitys ja vaikka festivaalia on hieman muutettukin vuosisatojen kuluessa, on silti vanhana perinteenä pitää juhlaa edesmenneelle Lagosin "oballe" tai juhlistaa uuden vihkimistä.


title: Marja-Leena (laulaja)

text: Marja-Leena Hyvärinen (o.s. Hentunen, s. 7. tammikuuta 1950 Sorsakoski) on suomalainen iskelmälaulaja, jonka kulta-aikaa oli 1970-luku. Hänen tunnetuimpiin kappaleisiinsa kuuluu muun muassa "Sätkynukke". Hyvärinen käytti taiteilijanimenään "Marja-Leena".


title: Marja-Leena (laulaja)

text: Hyvärinen työskenteli laulajauransa loputtua yli kaksikymmentä vuotta ravintolassa ja opiskeli sittemmin lähihoitajaksi sekä teki töitä leikkipuiston ohjaajana kunnes jäi eläkkeelle vuoden 2016 lopulla.


title: Marja-Leena (laulaja)

text: Vaikka Hyvärinen syntyi Sorsakoskella, vietti hän silti suurimman osan elämästään Helsingissä, josta hän muutti kesällä 2017 Varkauteen.


title: Marja-Leena (laulaja)

text: Marja-Leenan vuonna 1983 syntynyt poika on myös harrastelijamuusikko, -laulaja ja -kirjailija.


title: Rotifunk

text: Rotifunk on kaupunki Sierra Leonen Eteläisessä maakunnassa, Moyamban piirikunnassa. Vuonna 2012 kaupungin asukasluku oli 4 858. Sherbrot ovat Rotifunkin suurin etninen ryhmä.


title: Rotifunk

text: Rotifunk on Sierra Leonen kansallislaulun kirjoittajan John Akarin sekä sierraleonelaisen poliitikon John Karefa-Smartin synnyinkaupunki.


title: Suolisjärvi (Inari, Sevettijärvi)

text: Suolisjärvi ( ja ) on järvi Inarin Sevettijärvellä.


title: Suolisjärvi (Inari, Sevettijärvi)

text:
Järven pinta-ala on 1 990 hehtaaria eli 19,9 km². Se on 11,4 kilometriä pitkä ja 3,6 kilometriä leveä. Järvenselkä on yhtenäinen ja aava, mutta rannat ovat pienten niemien ja lahdelmien sykeröä. Järvi on luodattu ja siitä on julkaistu syvyyskartat. Sen tilavuus on 109 miljoonaa m³ eli 0,109 km³. Järven keskisyvyys on 5,5 metriä ja suurin syvyys on 25,8 metriä. Syvin kohta sijaitsee aivan koillispään rannan tuntumassa.
Järvessä on laskettu olevan 173 saarta. Niiden yhteispinta-ala on 110 ha, mikä on noin 5,3 % järven kokonaispinta-alasta. Saarista 16 on yli hehtaarin suurisia, 140 yli aarin ja loput 17 ovat alle aarin kokoisia. Yksikään saari ei ylitä neliökilometriä. Suurin saarista on kilometrin pitkä ja 550 metriä leveä Isosaari (, ). Useimmat saaret ovat kartoissa nimettöminä, mutta eräs on nimeltään Kulta-akka (, ). Järven rantaviivan pituus on 112 kilometriä, josta saarten rantaviivan yhteispituus on 40 kilometriä. Vätsärin erämaa-alueen raja kulkee Suolisjärven itärantaa seuraten. Järvi on autio, mutta järven lounaispäässä Suolitaipaleella sijaitsee autiotupa ja kota.


title: Suolisjärvi (Inari, Sevettijärvi)

text: Järvi kuuluu Paatsjoen vesistössä (vesistöaluetunnus 71) Inarin alueella (71.1) Kyyneljärven valuma-alueeseen (71.18), joka osa Suolisjärven alue (71.182) on.


title: Suolisjärvi (Inari, Sevettijärvi)

text: Järven laskujoki on Kyyneljoki, joka lähtee Isosaaren eteläpuolelta ja johtaa Kyyneljärveen ja siitä edelleen Inarijärveen.


title: Lintukettu

text: Lintukettu ("Lycalopex griseus") on Etelä-Amerikassa tavattava petoeläin. Lintukettu kuuluu eteläamerikankettujen ("Lycalopex") sukuun. Lajia tavataan Chilessä, Argentiinassa, Perussa ja Falklandinsaarilla. Sen uhanalaisuusluokitus on elinvoimainen, joskin laji oli 1990-luvulla vielä vaarantunut.


title: Lintukettu

text: Lintukettua tavataan Chilen pohjoisosista aina Tulimaahan saakka kummallakin puolella Andeja. Argentiinassa lintukettuja tavataan erityisesti maan länsi- ja eteläosissa. Lintukettuja tuotiin Tulimaahan 1950-luvulla hillitsemään kaniinipopulaatioiden kasvua. Samoin Perussa on oma lintukettupopulaatio. Lintukettua on viety myös joihinkin Atlantin saarista kuten Falklandinsaarille.


title: Lintukettu

text: Lintukettu elää tavallisesti pampalla, pensasarolla ja matalilla vuoristoilla, mutta niitä on tavattu joskus yli 3 500 metrin korkeudesta. Ne suosivat avoimia maastoja. Lintukettu sopeutuu hyvin erilaisiin ilmastoihin.


title: Lintukettu

text: Lintukettu painaa noin 2,5-5,5 kg. Pää on punaruskea, jossa on valkoisia pilkkuja. Leuassa on mustia täpliä. Korvat ovat suuret. Turkki on harmaankirjava, joskin kehon alaosat ovat harmaita. Häntä on pitkä.


title: Lintukettu

text:
Lintuketut ovat sekasyöjiä. Niiden ruokavalioon kuuluu nisäkkäät, linnut, niveljalkaiset, hyönteiset, haaskat, hedelmät ja marjat.
Lintukettua metsästetään sen turkin takia. Se saattaa tappaa lampaita.


title: Sevettijärvi (järvi)

text: Sevettijärvi (, , ) on Lapissa Inarissa sijaitseva järvi.


title: Sevettijärvi (järvi)

text: Järven pinta-ala on 1 800 hehtaaria eli 18 neliökilometriä. Se on 16,8 kilometriä pitkä ja 5,1 kilometriä leveä. Järvi on pitkänomainen ja paikoin kapea. Kapeikot erittavat järvestä useita järvialtaita. Keskellä järveä sijaitsee Ukonselkä (, ), joka on 4,5 kilometriä leveä ja 3,8 kilometriä pitkä. Koillispäässä on Akunsalmi, jonka takana koilliseen työntyy 5,5 kilometriä pitkä lahti (, ). Lounaassa sijaitsevan Kotisalmien takaa aukeaa 5,5 kilometriä pitkä Sevettijärvi. Sen eteläosassa sijaitsee Kärnälompolo ja sen vieressä pitkä lahti, johon laskee Niilijoki. Järvi on luodattu ja siitä on julkaistu syvyyskartat. Sen tilavuus on 156 miljoonaa kuutiometriä eli 0,156 kuutiokilometriä. Järven keskisyvyys on 8,7 metriä ja suurin syvyys on 43,5 metriä. Syvin kohta sijaitsee keskellä Ukonselkää.


title: Sevettijärvi (järvi)

text: Järvessä on laskettu olevan 22 saarta. Niiden yhteispinta-ala on 5 hehtaaria, mikä on noin 0,3 % järven kokonaispinta-alasta. Saarista yksi on yli hehtaarin suurinen, 19 yli aarin ja loput 2 ovat alle aarin kokoisia. Yksikään saari ei ylitä neliökilometriä.


title: Sevettijärvi (järvi)

text: Järven rantaviivan pituus on 85 kilometriä, josta saarten rantaviivan yhteispituus on 3 kilometriä. Rannat ovat paikoin jyrkkärinteisiä ja kivikkoisia. Erityisiä järvelle näkyviä mäkiä ovat Ukonselällä itärannan Ukonpää, joka kohoaa yli 80 metriä vedenpinnan yläpuolelle. Länsirannalla sijaitsee Jänispää, joka kohoaa 130 metriä korkeammalle. Etelärannalla sijaitsee laaja Semekurtta, joka kohoaa yli 100 metriä korkeammalle. Järven länsipuolella sen kiertää kantatie 92. Järven etelärannalla sijaitsee Sevettijärven kylä ja pohjoisrannalla Kirakkajärven kylä.


title: Sevettijärvi (järvi)

text: Järvi kuuluu Näätämöjoen vesistössä (vesistöaluetunnus 69) Sevettijärven valuma-alueella (69.06) Sevettijärven lähialueeseen (69.062). Siihen laskee lounaasta Nilijokea myöten Nilijärven alueen (69.063) reitti. Järven eteläosiin laskevat myös Sollomusjärvenojan valuma-alue (69.066) (joki on ), Petsijokea myöten Nilijärveen Petsijärvenojan valuma-alue (69.068) ja Ailiojaa myöten Ailejohkan valuma-alue (69.069). Järven pohjoispäähän laskee lyhyt koski Kirakkajärvestä, joka on osa Kirakkajärven valuma-alueen (69.065) reittiä. Sevettijärven laskujoki on koski, joka laskee heti Jänisjärveen, joka kuuluu Kuosnajoen alueeseen (69.061).


title: Sevettijärvi (järvi)

text: Sevettijärven lähialueella sijaitsee yli 80 yli hehtaarin kokoisia järviä tai lampia, jotka laskevat suoraan tai välillisesti järveen. Niistä huomattavimpia ovat Rautujärvi (171 ha), Rautulompolo (45 ha), Saarijärvi (44 ha), Saarijärvi (38 ha), Siikajärvi (37 ha), Kotajärvi (26 ha), Njoammeloailuobbalak (18 ha) ja Kotalompolo (14 ha). Useilla seudun järvillä ei ole olemassa karttanimeä.


title: Posionjärvi

text: Posionjärvi on Lapissa Posiolla sijaitseva järvi.


title: Posionjärvi

text:
Järven pinta-ala on 1 900 hehtaaria eli 19 km². Se on 14,7 kilometriä pitkä ja 5,2 kilometriä leveä. Järvi on sokkeloinen ja saarien täplittämä. Järven eteläosassa on Karhselkä, joka on neljä kilometriä pitkä ja lähes saareton. Muut järvenselät ovat pienempiä. Posion luoteispuolella sijaitsevat Maaninkaselkä ja Miekkaselkä. Hevossalmen länsipuolella aukeavat vielä Aartoselkä ja Vasaselkä.
Järvi on luodattu ja siitä on julkaistu syvyyskartat. Sen tilavuus on 45 miljoonaa m³ eli 0,045 km³. Järven keskisyvyys on 2,4 metriä ja suurin syvyys on 11 metriä.


title: Posionjärvi

text: Järvessä on laskettu olevan 187 saarta. Niiden yhteispinta-ala on 175 ha, mikä on noin 8,5 % järven kokonaispinta-alasta. Saarista 17 on yli hehtaarin suurisia, 165 yli aarin ja loput 5 ovat alle aarin kokoisia. Yksikään saari ei ylitä neliökilometriä. Suuria saaria ovat Jakkarasaari, Halkosaaret, Maaninkasaaret idässä ja Teuronsaari ja Jänissaari lännessä.


title: Posionjärvi

text: Järven rantaviivan pituus on 146 kilometriä, josta saarten rantaviivan yhteispituus on 46 kilometriä. Pohjoispuolella kulkee valtatie 81, jonka varrella rannassa sijaitsevat pienet kylät Keski-Posio ja Perä-Posio.


title: Posionjärvi

text: Järvi kuuluu Koutajoen vesistössä (vesistöaluetunnus 73) Posiojärven valuma-alueella (73.03) Posiojärven alueeseen (73.031). Posionjärven länsipäähän laskee Posionjoki, joka on Posiojoen valuma-alueen (73.032) laskujoki. Järven länsipään etelärantaan laskee Teuronjoki, joka on Teuronjoen valuma-alueen (73.033) laskujoki. Posion taajaman viereen laskee Nilojoen valuma-alueen (73.034) Nilojoki. Posionjärvi itse laskee kaakkoispäässä Posion taajamassa Ahvensalmen kautta Yli-Kitkaan.


title: Posionjärvi

text: Posionjärven lähialueella sijaitsee yli 20 yli hehtaarin kokoista järveä tai lampea, jotka laskevat suoraan tai välillisesti siihen. Niistä huomattavimmat ovat Posionperä (39 ha), Norkko (28 ha), Taivallampi (26 ha), Karhulampi (14 ha), Kotilampi (13 ha), Särkilampi (12 ha) ja Votvas (11 ha).


title: Kyhmyhuulikala

text: Kyhmyhuulikala ("Cheilinus undulatus") on huulikalojen heimon suurin laji, jonka pituus on jopa 2,30 metriä ja paino 190 kiloa. Täysikasvuiset yksilöt tunnistaa paitsi suuresta koostaan, myös otsan huomiota herättävästä kyhmystä sekä paksuista, kumisista huulista. Nuorilla yksilöillä on tummien, aaltoilevien viivojen pari, joka jatkuu silmien taakaa, pitkänomainen tumma merkintä ruumiin suomuissa sekä keltainen pyrstöevän reuna.


title: Kyhmyhuulikala

text: Kyhmyhuulikala pystyy vaihtamaan sukupuoltaan naaraasta koiraaksi.


title: Kyhmyhuulikala

text: Vaikka kyhmyhuulikala on levinnyt laajalle alueelle keskisen ja läntisen Indopasifien merialueen kortalliriutoille, se on alueella harvinainen. Se on arvostettu ruokakala ja aktiivisesti tavoiteltu eläviä riuttakaloja koskevassa kaupassa. Laji on hyvin herkkä kalastuksen paineelle, ja se onkin listattu uhanalaisten lajien kansainvälistä kauppaa koskevan yleissopimuksen CITES-liitteeseen II ja kansainvälisen luonnonsuojeluliitto IUCN:n uhanalaisuusluokituksessa erittäin uhanalaiseksi.


title: Koldan alue

text: Koldan alue () on hallintoalue Senegalin eteläosassa. Sen hallinnollinen keskus on Koldan kaupunki. Alueen pinta-ala on 13 721 neliökilometriä. Asukkaita on 662 455 henkeä (vuonna 2013, väestönlaskenta).


title: Koldan alue

text: Koldan alue käsittää 7 % Senegalin pinta-alasta. Se rajoittuu idässä Tambacoundan ja lännessä Sédhioun alueisiin, pohjoisessa Gambiaan sekä etelässä Guinea-Bissauhun ja Guineaan.


title: Koldan alue

text: Alueella virtaavat Casamancejoki ja Geban alkujoki Kayenga. Seutu kuuluu Sudanin–Guinean ilmastovyöhykkeeseen. Vuotuinen sademäärä vaihtelee 700 ja 1 300 millimetrin välillä.


title: Koldan alue

text: Nykymuodossaan vuonna 2008 perustettu alue jakautuu kolmeen departementtiin, jotka ovat Kolda, Médina Yoro Foula ja Vélingara. Arrondissementteja ja kuntia on yhdeksän, maalaisyhteisöjä 31 ja kyliä 1 589.


title: Koldan alue

text: Alueella asuu 4,9 % Senegalin väestöstä. Kaupunkiväestön osuus on 26 %. Asukkaat ovat fulbeja, mandinkoja, wolofeja, soninkeja, dioloja ja sererejä.


title: Koldan alue

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, riisi ja fonio. Myytäväksi kasvatetaan maapähkinää, puuvillaa, lehmänpapua, maniokkia ja seesamia. Kotieläimiä ovat naudat, lampaat, vuohet, hevoset, aasit, siat ja siipikarja. Lisäksi harjoitetaan kalastusta, käsityöammatteja ja kaupankäyntiä. Liikenneyhteydet ovat heikot.


title: Pampakettu

text: Pampakettu ("Lycalopex gymnocercus") on Etelä-Amerikassa tavattava petoeläin. Pampakettu kuuluu eteläamerikankettujen ("Lycalopex") sukuun. Pampakettua tavataan Argentiinassa, Boliviassa, Brasiliassa, Paraguayssa ja Uruguayssa.


title: Gloucester (Sierra Leone)

text: Gloucester on kylä Sierra Leonen Läntisellä alueella, Läntisen alueen maaseudulla.


title: Gloucester (Sierra Leone)

text: Muun muassa sierraleonelainen kirjailija Africanus Horton syntyi Gloucesterissa.


title: Gloucester (Sierra Leone)

text: Gloucester perustettiin vuonna 1814 kuvernööri Charles MacCarthyn toimesta siirtokunnaksi vapautetuille afrikkalaisille orjille. Lähetyssaarnaaja Henry Düring toimi aktiivisena kylässä vuosien 1816 ja 1823 välillä.


title: Gloucester (Sierra Leone)

text: Gloucesterin väestö kuuluu melkein kokonaan kriojen etniseen ryhmään. Krioa puhutaan kylässä laajasti.


title: St. Jacobs kyrka

text: S:t Jacobs kyrka on ruotsinkielisen Johannes församlingin kirkko Helsingin Lauttasaaressa, ja se sijaitsee Lauttasaaren kirkon yhteydessä. Kummallakin kirkolla on oma kirkkosali ja niihin liitettävissä olevat seurakuntasalit. Rakennuskokonaisuus ympäröi kolmelta sivulta kirkkopihaa, jonka keskellä kohoaa kellotorni. Kirkkosalit ovat pihan vastakkaisilla puolilla, ja niitä yhdistää seurakuntasiipi aukion taustalla.


title: St. Jacobs kyrka

text: Kirkkokokonaisuuden suunnittelijat ovat arkkitehdit Marja ja Keijo Petäjä, ja sen julkisivut ovat hiekkapuhallettua valkobetonia. Kirkko valmistui vuonna 1958.


title: St. Jacobs kyrka

text: S:t Jakobs kyrkan 12-äänikertaiset urut on rakentanut ruotsalainen Robert Gustavsson. Alttaritaulun paikalla kirkkosalissa on Viktor Janssonin suunnittelema krusifiksi. Kirkkosalissa on noin 250 istumapaikkaa.


title: Pyhäjärvi (Konnevesi)

text: Pyhäjärvi on yksi Keski-Suomen merkittävistä lintujärvistä ja osa Natura 2000 järviluonnon suojelualuetta Konneveden Pyhälahdessa.


title: Pyhäjärvi (Konnevesi)

text: Pyhäjärvi on merkittävä kevätmuuton aikainen levähdyspaikka. Järvellä tavataan monet vesilinnut, pedot, kahlaajat ja peltolinnut. Pyhäjärven rannalla on kaksi lintutornia. Pesimälajistoon kuuluvat kaikki tavalliset puolisukeltajasorsat, sotkat ja mustakurkku-uikku. Loppukesällä järvellä saalistaa paljon petolintuja. Harvinaisuuksista on havaittu mm. kiljukotka, punajalkahaukka, lampiviklo ja allihaahka. Paikka on ainutlaatuinen myös muun järviluonnon ja kasviston sekä hyönteisten osalta. Pyhäjärven laskujoki on Pyhäjoki (Konnevesi), joka laskee Keiteleseen .


title: Pyhäjärvi (Konnevesi)

text:
Pyhäjärvi on osa Natura 2000 järviluonnon suojelualuetta lähellä Pohjois-Keitele- järveä. Se kuuluu rantojensuojeluohjelmaan jossa järven runsas linnusto saatiin palautettua padon ja avovesilampareiden avulla. Ohessa Pyhäjärven sijainti Googlen kartalla.
Alueella voi tavata mm. joutsenia, sorsia, suokukkoja, kapustarintoja, kanahaukkoja, ruskosuohaukkoja ja nuolihaukkoja. Harvinaisuuksista on havaittu mm. kiljukotka, punajalkahaukka, lampiviklo ja allihaahka. Lisätietoa lajistosta löytyy Natura
2000 -kohdekuvauksesta .


title: Pyhäjärvi (Konnevesi)

text: Pyhäjärven rakenteellisesti monipuolinen ja laaja luhtavyöhyke kiertää koko järven yhtenäisenä, mutta ulkoreunaltaan piisamien aikaansaannosten takia pirstaleisena. Itärannalla on laidunniittyä. Pyhäjärven umpeenkasvua on kiihdyttänyt järven lasku-uoman perkaaminen alueen alavien peltojen ja metsämaiden kuivattamiseksi vuonna 1959. Pyhäjärven veden laskun estämiseksi rakennetulla padolla ei ole saatu estettyä umpeenkasvua. Umpeenkasvua ovat vauhdittaneet myös järven valuma-alueella tehdyt ojitukset, jotka ovat tuoneet järveen lisää kiintoainesta. Järvelle on tehty kunnostussuunnitelma ja kunnostustoimet on käynnistetty .


title: Tambacoundan alue

text: Tambacoundan alue () on hallintoalue Senegalin itäosassa. Sen hallinnollinen keskus on Tambacoundan kaupunki. Alueen pinta-ala on 42 706 neliökilometriä. Asukkaita on 681 310 henkeä (vuonna 2013, väestönlaskenta).


title: Tambacoundan alue

text: Tambacounda on pinta-alaltaan Senegalin suurin alue. Se rajoittuu luoteessa Kaffrinen, pohjoisessa Matamin, kaakossa Kédougoun ja lounaassa Koldan alueisiin, koillisessa Mauritaniaan, idässä Maliin, etelässä Guineaan ja lännessä Gambiaan.


title: Tambacoundan alue

text: Alue on pinnanmuodostukseltaan lähinnä tasankoa. Jokia ovat Senegal, Falémé ja Gambia. Seutu sijaitsee Sahelin, Sudanin ja Guinean ilmastovyöhykkeiden rajalla. Vuotuinen sademäärä vaihtelee 450 ja 800 millimetrin välillä.


title: Tambacoundan alue

text: Nykymuodossaan vuonna 2008 perustettu alue jakautuu neljään departementtiin, jotka ovat Bakel, Goudiry, Koumpentoum ja Tambacounda. Arrondissementteja on 12, kuntia 46 ja kyliä 1434.


title: Tambacoundan alue

text: Alueella asuu 5 % Senegalin väestöstä. Kaupunkiväestön osuus on 24 %. Suurimmat etniset ryhmät ovat vuoden 2002 väestönlaskennan mukaan fulbet (46,4 %), mandinkat (17,4 %), soninket (11,2 %), wolofit (8,8 %), bambarat (3,2 %) ja sererit (3 %). Pieniä ryhmiä ovat bassarit, konjagit, tendat, djalonket, diolat, mankanjat ja mandjakot.


title: Tambacoundan alue

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra ja riisi. Myytäväksi kasvatetaan maapähkinää ja puuvillaa. Kotieläimiä ovat lampaat, vuohet, naudat, aasit ja hevoset. Lisäksi harjoitetaan kalastusta, käsityöammatteja ja kaupankäyntiä.


title: Kelontekemäjärvi

text: Kelontekemäjärvi on Lapissa Kittilässä sijaitseva järvi.


title: Kelontekemäjärvi

text: Järven pinta-ala on 1 600 hehtaaria eli 16 km². Se on 8,6 kilometriä pitkä ja 3,6 kilometriä leveä. Järvi on luodattu ja siitä on julkaistu syvyyskartat. Sen tilavuus on 44 miljoonaa m³ eli 0,044 km³. Järven keskisyvyys on 2,7 metriä ja suurin syvyys on 5,1 metriä. Järvessä on laskettu olevan 2 saarta ja niiden yhteispinta-ala on noin hehtaarin. Toinen saarista on nimeltään Manalaissaari ja siellä on rakennuksia. Järven rantaviivan pituus on 26 kilometriä ja rannat ovat soistunutta metsämaastoa. Kelontekemän kylä sijaitsee kaakkoisrannassa. Tepsan kylästä kantatieltä 80 lähtee tie, joka tulee Kelontekemän kylään ja kiertää sitten järven. Silmäsvuoman suot ovat luonnonsuojelualuetta, joka rajautuu järven pohjoisrantaan.


title: Kelontekemäjärvi

text: Järvi sijaitsee Kemijoen vesistössä (vesistöaluetunnus 65) Kitisen alueella (65.8) Jeesiöjoen valuma-alueeseen (65.85), johon Kelontekemäjoen valuma-alue (65.855) kuuluu. Järvi sijaitsee vedenjakajan alueella.


title: Kelontekemäjärvi

text: Järven laskujoki on Kelontekemäjoki, joka lähtee järven itärannasta ja joka yhtyy Jeesiöjokeen Tepsan kylän kohdalla. Se vuorostaan yhtyy Kitiseen Sodankylässä. Järven lähialueella sijaitsee seitsemän yli hehtaarin kokoista järveä tai lampea, jotka laskevat suoraan tai välillisesti Kelontekemäjärveen. Niistä huomattavimmat ovat Puljujärvi (42 ha), joka laskee etelärantaan, Silmäsjärvi (36 ha), joka laskee Lismaojaa myöten pohjoisrantaan, ja Koskamajärvi (29 ha), joka laskee länsirantaan.


title: Minilabrus striatus

text: Minilabrus striatus on Punaisenmeren etelä- ja keskiosissa elävä endeeminen huulikalalaji. Se on sukunsa ainoa laji. "Minilabrus striatus" kasvaa vain kuusisenttiseksi. Sitä tavataan parvina riuttojen yllä. Ne syövät eläinplanktonia. Laji sopii riutta-akvaarioon.


title: Lars-Erik Skiöld

text: Lars-Erik Skiöld (19. maaliskuuta 1952 Malmö – 21. toukokuuta 2017 Malmö) oli ruotsalainen kreikkalais-roomalaisen tyylin painija, olympiamitalisti ja Euroopan mestari.


title: Lars-Erik Skiöld

text: 68 kilogramman painoluokassa kilpaillut Skiöld voitti kreikkalais-roomalaisessa painissa olympiapronssia Moskovassa 1980 ja sijoittui neljänneksi Montréalissa 1976. Hän saavutti myös Euroopan mestaruuden Leningradissa 1976 ja MM-hopea- sekä EM-pronssimitalin.


title: Lars-Erik Skiöld

text: Skiöld kuoli Malmössä 65-vuotiaana 21. toukokuuta 2017.


title: Havaijinsorsa

text: Havaijinsorsa ("Anas wyvilliana") on Tyynenmeren Havaijisaarten sorsalintu.


title: Havaijinsorsa

text: Se muistuttaa ulkonäöltään sinisorsaa, mutta on pienempi ja arempi. Se kasvaa 44–51 senttiä pitkäksi ja painaa 460–600 grammaa.


title: Havaijinsorsa

text: Laji on erittäin uhanalainen, koska se elää vain muutamilla saarilla, joissa sen elinympäristöksi sopivat kosteikkoalueet vähenevät, ja risteytyminen muiden lajien kanssa hävittää puhdasta havaijinsorsakantaa.


title: Kirill Psarjov

text: Kirill Aleksandrovitš Psarjov (, s. 11. huhtikuuta 1994 Habarovsk) on venäläinen karateka. Hän on kaksinkertainen Kyokushinin Euroopan-mestari.


title: Kirill Psarjov

text: Psarjov voitti helmikuussa 2015 Venäjän Cupissa pronssia kohdattuaan Vladimir Maksimchevin. Marraskuussa hän oli mukana World Openissa, jossa Psarjov voitti ensimmäisellä kierroksella Andile Mancin tuomariäänin 5–0. Hänen turnaus päättyi toisella kierroksella hävittyään tuomariäänin Lucas McKinnonille.


title: Kirill Psarjov

text: 2016 Psarjov voitti Venäjän Cupin, jossa hän kohtasi loppuottelussa Alexander Aristovin. Toukokuussa Psarjovista tuli Euroopan-mestari voitettuaan loppuottelussa maamiehensä Alim Iunusovin. Syyskuussa Psarjov otteli Japanissa erikoisottelun Seidokaikan säännöillä nelinkertaista Japanin kevytsarjan mestaria Yuichi Sugimuraa vastaan. Ottelu päättyi tasapeliin.


title: Kirill Psarjov

text: Tammikuussa 2017 Psarjov valittiin edustamaan Venäjää huhtikuun 2017 MM-kilpailujen kevytsarjaan. Hän joutui kuitenkin jättämään kilpailut väliin. Psarjov saavutti hopeaa Venäjän Cupissa hävittyään loppuottelussa Alexander Aristovin, jonka hän oli voittanut edellisvuoden loppuottelussa. Toukokuussa Psarjov oli mukana 2017 EM-kilpailuissa, jossa hän eteni välieriin. Psarjov hävisi wazarilla Andrei Kotoville.


title: Kirill Psarjov

text: 2018 Psarjov voitti Venäjän Cupissa pronssia ja myöhemmin toukokuussa hän voitti uransa toisen Euroopan mestaruuden jälleen Bulgariassa, jossa Psarjov voitti loppuottelussa Alim Junusovin. Syyskuussa Psarjov saavutti Venäjän mestaruuskilpailuissa pronssia.


title: Les Indiens sont encore loin

text: Les Indiens sont encore loin on vuonna 1977 ensi-iltansa saanut Patricia Morazin ohjaama ja käsikirjoittama sveitsiläis-ranskalainen draamaelokuva, jonka pääosissa ovat Isabelle Huppert ja Christine Pascal. Elokuvan tuottajana oli Robert Boner.


title: Les Indiens sont encore loin

text: 16-vuotiaan sveitsiläisen koululaisen, Jenny Kernin (Isabelle Huppert), ruumis löydetään lumisesta metsästä. Elokuva seuraa Jennyn viimeisen elinviikon tapahtumia, joiden kautta selviää onko hänen kuolemansa onnettomuus vai itsemurha.


title: Les Indiens sont encore loin

text: "Les Indiens sont encore loinin" tuotantoyhtiöinä olivat sveitsiläiset Filmkollektiv Zürich AG, SSR ja Cactus Film sekä ranskalaiset INA ja Les Films 2001.


title: Les Indiens sont encore loin

text: "Les Indiens sont encore loin" sai ensi-iltansa Ranskassa 5. lokakuuta 1977 ja keräsi teatterikierroksensa aikana 103 796 katsojaa.


title: SimCity BuildIt

text: SimCity BuildIt on "SimCity"-pelisarjan ilmaispeli Android- ja iOS-alustoille.


title: SimCity BuildIt

text: Pelin on kehittänyt tracktwenty (EA Helsinki) ja julkaissut Electronic Arts vuonna .


title: SimCity BuildIt

text: Pelillä ei ole nimen lisäksi juurikaan tekemistä edeltävän vuoden "SimCity" -pelin kanssa.


title: SimCity BuildIt

text: Peliä on kritisoitu sen "Clash of Clans" -pelin kaltaisesta pelimekaniikasta, joka tähtää asioiden nopeuttamiseen rahalla. Etenkin sarjan aikaisempia osia pelanneet ovat kritisoineet tätä eroa aikaisempiin peleihin.


title: SimCity BuildIt

text: Pelin yksinkertaisuutta ja toistuvuutta, jotka ovat tyypillisiä ilmaispeleille, on myös kritisoitu.


title: Cheilinus

text: Cheilinus on huulikalojen heimoon kuuluva suku.


title: 1,2-dibromietaani

text: 1,2-Dibromietaani eli etyleenidibromidi (CHBr) on halogenoituihin hiilivetyihin kuuluva orgaaninen yhdiste. Nykyään yhdistettä käytetään lähinnä orgaanisen kemian synteeseissä, mutta aikaisemmin sitä on myös käytetty polttoaineissa lisäaineena ja tuholaismyrkkynä.


title: 1,2-dibromietaani

text: Huoneenlämpötilassa 1,2-dibromietaani on väritöntä nestettä, jolla on makeahko haju. Valon vaikutuksesta yhdiste hajoaa, jolloin muodostuu bromia. Tämä aiheuttaa yhdisteen värjäytymisen kellertävän ruskeaksi. 1,2-Dibromietaani on veteen niukkaliukoista, mutta liukenee hyvin moniin orgaanisiin liuottimiin esimerkiksi etanoliin, dietyylieetteriin, tetrakloorimetaaniin sekä alifaattisiin ja aromaattisiin hiilivetyihin. Kuumennettaessa veden kanssa se hydrolysoituu glykoliksi. 1,2-Dibromietaani on myrkyllistä erityisesti maksalle ja munuaisille ja ärsyttää hengitysteitä, ihoa ja silmiä. Aine on mahdollisesti karsinogeenista.


title: 1,2-dibromietaani

text: 1,2-Dibromietaania valmistetaan bromaamalla eteeniä tai etyynin ja vetybromidin välisellä reaktiolla. Aikaisemmin yhdistettä käytettiin lyijyä sitovana lisäaineena tetraetyylilyijyä sisältävissä polttoaineissa. Toinen yleinen aiempi käyttökohde on maaperän tai siementen käsittely fumigoimalla tuhohyönteisten tappamiseksi, mutta esimerkiksi Yhdysvalloissa 1,2-dibromietaanin käyttö tähän tarkoitukseen kiellettiin vuonna 1983. Nykyään 1,2-dibromietaania käytetään lähinnä orgaanisen kemian synteesien lähtöaineena tai hartsien ja kumien liuottimena. Siitä valmistetaan muun muassa värejä, lääkeaineita kuten teodrenaliinia ja maatalouskemikaaleja kuten dikvattia.


title: Rita Pivoriunaite

text: Rita Pivoriunaite (s. 10. maaliskuuta 1988) on liettualainen karateka. Hän on voittanut ShinKyokushinin Euroopan-mestaruuden viidesti, joista yksi on tullut kata-kilpailussa. Pivoriunaite on saavuttanut myös MM-pronssia.


title: Rita Pivoriunaite

text: Pivoriunaite aloitti karaten harrastamisen 6–7 vuotiaana veljensä innoittamana. Hänen ensimmäinen kilpailu oli Liettuassa 9-vuotiaana. Pivoriunaite oli tuolloin ainut kataan osallistunut kilpailija, jonka hän myös voitti.


title: Rita Pivoriunaite

text: 2008 ja 2009 Pivoriunaite saavutti EM-pronssia. Seuraavan kerran hän voitti ensimmäisen Euroopan-mestaruutensa 2010. Hän kohtasi loppuottelussa maanaisensa Ruta Brazdzionyten. Samoissa kisoissa Pivoriunaite voitti myös mestaruuden katassa. 2011 hän voitti toisen peräkkäisen Euroopan-mestaruuden kotikisoissaan Vilnassa. Hän kohtasi toistamiseen Brazdzionyten. Seuraavan kerran Pivoriunaite saavutti kolmannen Euroopan-mestaruutensa 2013 Sveitsissä, jossa hän voitti loppuottelussa jälleen maanaisensa Diana Maciuten. Huhtikuussa 2013 Pivoriunaite saavutti MM-pronssia yhdessä Diana Maciuten kanssa.


title: Rita Pivoriunaite

text: 2015 Pivoriunaite voitti neljännen Euroopan-mestaruuden kumitessa. Loppuottelussa hän kohtasi unkarilaisen Zsofia Szabon.


title: Amerikanjapanilaisten internointi

text: Amerikanjapanilaisten internointi oli Yhdysvalloissa toisen maailmansodan vuosina 1942–1946 toteutettu noin 120 000 amerikanjapanilaisen internointi eli eristäminen ja vangitseminen internointileireihin.


title: Amerikanjapanilaisten internointi

text: Kun Japani oli hyökännyt Pearl Harboriin joulukuussa 1941, Yhdysvaltain puolustusministeriö alkoi pelätä, että Yhdysvalloissa tuolloin asuneet japanilaistaustaiset henkilöt voisivat alkaa sabotööreiksi. Jotkut poliitikot ehdottivat siksi, että etenkin maan länsirannikon amerikanjapanilaiset internoitaisiin sisämaahan. Oikeusministeriö vastusti aietta mutta puolustusministeriö kannatti sitä.


title: Amerikanjapanilaisten internointi

text: Pearl Harborin hyökkäyksen aikaan Yhdysvaltain mannermaalla asui noin 125 000 japanilaistaustaista henkilöä. Heistä osa oli syntynyt Japanissa eikä voinut saada Yhdysvaltain kansalaisuutta. He olivat myös usein säilyttäneet japanilaisen kulttuurinsa. Toisen sukupolven amerikanjapanilaiset olivat useimmiten jo amerikkalaistuneet, mutta internointi koski heitäkin. Havaijilla asui lisäksi 200 000 japanilaistaustaista ihmistä. Heistä internoitiin 2 270.


title: Amerikanjapanilaisten internointi

text: Yhdysvaltain puolustusministeriö perusti helmikuussa 1942 Tyynenmeren rannikolle kaksitoista sotilasaluetta ja asetti niillä asuneille amerikanjapanilaisille öisen ulkonaliikkumiskiellon. Samassa kuussa presidentti Franklin D. Roosevelt allekirjoitti asetuksen 9066, joka antoi armeijalle oikeuden siirtää kenet tahansa alueelta pois. Amerikanjapanilaisten lisäksi internoitiin myös saksalaisia, italialaisia ja aleutteja. Maaliskuussa 1942 perustettiin viranomainen, jonka tehtäväksi annettiin ”pidättää kaikki japanilaissyntyiset henkilöt, saartaa heidät vartijoilla, estää heitä ostamasta maata, ja palauttaa heidät koteihinsa sodan loputtua”. Amerikanjapanilaiset komennettiin rekisteröitymään valvonta-asemilla. Heille annettiin neljästä päivästä kahteen viikkoon aikaa hoitaa asiansa ja kerätä tavaransa internointileirille siirtymistä varten. Monet joutuivat myymään suuren osan omaisuuttaan, mukaan lukien autonsa ja yrityksensä, joskus alihintaan.


title: Amerikanjapanilaisten internointi

text: Internoidut vietiin ensin väliaikaisiin kokoamismiskeskuksiin, joista heidät siirrettiin sisämaan internointileireille. Ensimmäinen leiri oli eteläisessä Kaliforniassa sijainnut Manzanar. Vuosien 1942 ja 1945 välillä Kaliforniaan, Arizonaan, Wyomingiin, Coloradoon, Utahiin ja Arkansasiin perustettiin yhteensä kymmenen leiriä, joissa asui kaikkiaan 120 000 amerikanjapanilaista.


title: Amerikanjapanilaisten internointi

text: Leirielämä oli korutonta. Ihmiset asuivat lämpöeristämättömissä parakeissa, joissa oli telttasängyt ja hiiliuunit. Vessat ja pyykkihuoneet olivat yhteiset, ja lämmintä vettä ei aina saanut. Leirejä ympäröi piikkilanka-aita, jolla partioivat vartijat saivat ampua pakoon yrittävät. Vankeja kohdeltiin hyvin, vaikka joitain ampumiseen päättyneitä pakoyrityksiä tapahtuikin. Perheet saivat asua yhdessä. Joitain luotettaviksi arvioituja vankeja päästettiin vapaaksi tai liittymään armeijaan. Vangit perustivat leireille kouluja, kirkkoja, maatiloja ja sanomalehtiä, ja lapset harrastivat urheilua ja muuta ajanvietettä.


title: Amerikanjapanilaisten internointi

text: Internointi aiheutti joitain rauhanomaisia mielenosoituksia sekä oikeusjuttuja, joissa toimenpide tuomittiin kuitenkin perustuslain mukaiseksi.


title: Amerikanjapanilaisten internointi

text: Yhdysvaltain hallitus päätti joulukuussa 1944 että keskukset suljettaisiin vuoden 1945 loppuun mennessä. Viimeinen leiri Tule Lakessa Kaliforniassa suljettiin maaliskuussa 1946. Vangit palasivat koteihinsa ja alkoivat rakentaa elämäänsä uudelleen.


title: Amerikanjapanilaisten internointi

text: Presidentti Gerald Ford kumosi asetuksen 9066 virallisesti vuonna 1976 ja pahoitteli samalla amerikanjapanilaisten väärää kohtelua. Vuonna 1988 kongressi antoi yli 80 000 amerikanjapanilaiselle 20 000 dollaria kullekin korvauksena koettelemuksistaan ja esitti virallisen anteeksipyynnön.


title: Justin Kluivert

text: Justin Kluivert (s. 5. toukokuuta 1999 Amsterdam) on alankomaalainen jalkapalloilija, joka pelaa Ajaxissa oikeana laitahyökkääjänä. Hän on entisen jalkapalloilijan Patrick Kluivertin poika.


title: Le Grand Délire

text: Le Grand Délire (myös "Pierrot la démerde"; ; ; kansainvälisesti "The Big Delirium") on vuonna 1975 ensi-iltansa saanut Dennis Berryn ohjaama ja käsikirjoittama ranskalais-länsisaksalais-italialainen eroottinen draamakomediaelokuva, jonka pääosissa ovat Jean Seberg, Yves Beneyton, Pierre Blaise, Stefania Casini, Isabelle Huppert ja Wolfgang Preiss. Sergio Gobbi oli elokuvan tuottajana.


title: Le Grand Délire

text: "Le Grand Délire" kertoo Pierrestä (Pierre Blaise), joka päättää muuttaa rauhallisen sukutalon bordelliksi.


title: Le Grand Délire

text: "Le Grand Déliren" tuotantoyhtiöinä olivat ranskalaiset Kangourou Films ja Paris-Cannes Productions, länsisaksalainen Film Cine Produktion sekä italialainen Arden Distribuzione.


title: Le Grand Délire

text: "Le Grand Délire" sai ensi-iltansa Ranskassa 30. huhtikuuta 1975, Länsi-Saksassa 17. lokakuuta 1975 ja Italiassa vuoden 1976 keväällä. Elokuvan teatterilevittäjinä olivat Ranskassa Lugo Films, Länsi-Saksassa Gloria Filmverleih ja Italiassa Arden Cinematografica. Elokuva keräsi Ranskassa teatterikierroksensa aikana 84 568 katsojaa.


title: Oxycheilinus

text: Oxycheilinus on huulikalojen heimoon kuuluva suku.


title: Lentopallon miesten maailmanmestaruuskilpailut 2018 – Euroopan karsinta (CEV)

text: Lentopallon miesten maailmanmestaruuskilpailut 2018 pelataan 9.–30.9.2018 Italiassa ja Bulgariassa. Kisoihin pääsi Euroopasta suoraan isäntämaiden lisäksi hallitseva maailmanmestari Puola. Karsintojen kautta Euroopalle oli tarjolla vielä seitsemän kisapaikkaa.


text: Ensimmäisellä kierroksella pelasivat vain Euroopan pienet maat, jotka kävivät samalla kamppailua pienten maiden Euroopan mestaruudesta. Joukkueet jaettiin kahteen lohkoon, joista molemmista kaksi parasta pääsi jatkamaan karsintaa.


text: Sijoituksen ryhmässä määräsi ensisijaisesti voitettujen otteluiden määrä ja vasta niiden ollessa tasan ottelupisteet.


text:
Luxemburg 13.-15.5.2016
20.-22.5.2016 Islanti
Toisella kierroksella 36 joukkuetta jaettiin kuuteen lohkoon. Jokaisesta lohkosta selvisi voittaja suoraan MM-lopputurnaukseen. Lohkojen kakkoset jatkoivat kolmannelle kierrokselle kamppailemaan viimeisestä lopputurnauspaikasta.
24.-28.5.2017 Ranska
Ottelut: 24.5. Turkki - Azerbaidzan 3-0, Saksa - Ukraina 3-0, Islanti - Ranska 0-325.5. Azerbaidzan - Saksa 0-3, Islanti - Turkki 0-3, Ranska - Ukraina 3-026.5. Saksa - Islanti 3-0, Ukraina - Azerbaidzan 3-0, Turkki - Ranska 0-327.5. Islanti - Ukraina 0-3, Ranska - Azerbaidzan 3-0, Turkki - Saksa 0-328.5. Azerbaidzan - Islanti 3-0, Ukraina - Turkki 0-3, Saksa - Ranska 0-3


text:
23.-28.5.2017 Alankomaat
Ottelut: 23.5. Slovakia - Itävalta 1-3, Moldova - Kreikka 1-3, Luxemburg - Alankomaat 1-324.5. Itävalta - Kreikka 2-3, Slovakia - Luxemburg 3-0, Alankomaat - Moldova 3-025.5. Luxemburg - Itävalta 0-3, Moldova - Slovakia 0-3, Kreikka - Alankomaat 0-327.5. Luxemburg - Moldova 2-3, Itävalta - Alankomaat 2-3, Slovakia - Kreikka 3-228.5. Moldova - Itävalta 3-1, Alankomaat - Slovakia 3-2, Kreikka - Luxemburg 3-0


text:
24.-28.5.2017 Slovenia
Ottelut: 24.5. Portugali - Belgia 0-3, Slovenia - Georgia 3-0, Israel - Latvia 3-225.5. Belgia - Georgia 3-0, Latvia - Slovenia 0-3, Portugali - Israel 3-126.5. Georgia - Latvia 0-3, Slovenia - Portugali 3-0, Israel - Belgia 0-327.5. Portugali - Georgia 3-0, Israel - Slovenia 0-3, Belgia - Latvia 3-028.5. Georgia - Israel 0-3, Slovenia - Belgia 3-1, Latvia - Portugali 1-3


text:
24.-28.5.2017 Viro
Ottelut: 24.5. Montenegro - Venäjä 0-3, Viro - Romania 3-1, Unkari - Kosovo 3-025.5. Venäjä - Romania 3-0, Kosovo - Viro 0-3, Montenegro - Unkari 3-226.5. Romania - Kosovo 3-1, Viro - Montenegro 3-0, Unkari - Venäjä 0-327.5. Montenegro - Romania 1-3, Unkari - Viro 1-3, Venäjä - Kosovo 3-028.5. Romania - Unkari 3-0, Kosovo - Montenegro 0-3, Viro - Venäjä 1-3


text:
24.-28.5.2017 Kroatia
Ottelut: 24.5. Tanska - Sveitsi 1-3, Serbia - Valko-Venäjä 3-0, Norja - Kroatia 1-325.5. Tanska - Serbia 0-3, Valko-Venäjä - Norja 3-1 , Sveitsi - Kroatia 3-126.5. Norja - Tanska 1-3, Serbia - Sveitsi 3-0, Kroatia - Valko-Venäjä 1-327.5. Serbia - Norja 3-0, Sveitsi - Valko-Venäjä 2-3, Tanska - Kroatia 3-228.5. Norja - Sveitsi 2-3, Kroatia - Serbia 0-3, Valko-Venäjä - Tanska 3-1


text:
24.-28.5.2017 Tšekki
Ottelut: 24.5. Suomi - Kypros 3-0, Pohjois-Irlanti - Tšekki 0-3, Ruotsi - Espanja 2-325.5. Suomi - Pohjois-Irlanti 3-0, Tšekki - Ruotsi 3-0, Kypros - Espanja 0-326.5. Ruotsi - Suomi 0-3, Pohjois-Irlanti - Kypros 0-3, Espanja - Tšekki 3-227.5. Pohjois-Irlanti - Ruotsi 0-3, Kypros - Tšekki 0-3, Suomi - Espanja 3-128.5. Ruotsi - Kypros 3-2, Espanja - Pohjois-Irlanti 3-0, Tšekki - Suomi 1-3


text:
18.-23.7.2017
Toisen kierroksen lohkokakkoset. 19.-23.7.2017 Kortrijk, Belgia.
Ottelut: 19.7. Belgia - Slovakia 3-0, Espanja - Saksa 3-1, Valko-Venäjä - Viro 1-320.7. Slovakia - Saksa 0-3, Belgia - Valko-Venäjä 3-0, Viro - Espanja 3-021.7. Valko-Venäjä - Slovakia 0-3, Espanja - Belgia 0-3, Saksa - Viro 3-222.7. Valko-Venäjä - Espanja 2-3, Slovakia - Viro 0-3, Belgia - Saksa 3-023.7. Espanja - Slovakia 1-3, Saksa - Valko-Venäjä 3-0, Viro - Belgia 1-3


title: David R. Stone

text: David R. Stone on yhdysvaltalainen sotahistorioitsija ja U.S. Naval War Collegen historian ja politiikan professori.


title: David R. Stone

text: Stone suoritti Bachelor of Arts -tutkinnon historiassa ja matematiikassa Wabash Collegessa ja tohtorintutkinnon historiassa Yalen yliopistossa. Hän on opettanut Hamilton Collegessa ja vuodesta 2001 alkaen Kansasin osavaltionyliopistossa, jossa hän on toiminut sotahistorian laitoksen ohjaajana. Hän voitti Schulman-palkinnon ensimmäisellä kirjallaan "Hammer and Rifle: The Militarization of the Soviet Union, 1926-1933". Hän on erikoistunut Venäjän ja Neuvostoliiton sotahistoriaan ja hänen nykyinen tutkimuksensa kohdistuu Leo Trotskiin ja hänen osuuteensa Puna-armeijan luomisessa, neuvostojärjestelmän saamaan kansainväliseen rahoitukseen sekä sen hajoamiseen, ja Neuvostoliiton asevoimiin ennen toista maailmansotaa. Hän on kirjoittanut useita historiallisia artikkeleita Venäjän ja Neuvostoliiton sotahistoriasta ja ulkopolitiikasta, sekä lukuja niitä käsitteleviin teoksiin.


title: David R. Stone

text: Kirjoja:


title: Lähtöpiste...

text:
__SISLUETTPAKOTUS__
Lähtöpiste... on Maria Lundin ja Mikko Rantanivan yhteisalbumi, joka julkaistiin vuonna 2004.


title: Haarala

text: Haarala voi tarkoittaa:


title: Suoranta

text: Suoranta voi tarkoittaa:


title: V. L. Ménage

text: Victor Louis Ménage, usein pelkästään V. L. Ménage, (15. huhtikuuta 1920 Chislehurst, Kent – 11. kesäkuuta 2015 Sussex) oli brittiläinen historioitsija, joka erikoistui Turkin ja Osmanien valtakunnan historiaan.


title: V. L. Ménage

text: Ménagen suvun lähtökohdista ei ole tietoa, vaikka hänen ranskalainen nimensä viittaa hugenottitaustaan. Hänen perheensä oli köyhä ja Ménage muisteli myöhemmin, että vaikka varsinaisesti he eivät nähneet nälkää, niin ennen perjantaista palkkapäivää taloudessa ei koskaan ollut rahaa. Hän pakeni arjen kurjuutta oppiaineisiin ja sai opiskella Eltham Collegessa vuosina 1930-1938 tukirahan turvin. Opettajiensa kannustamana hän opiskeli raskaasti päästäkseen Cambridgen yliopistoon ja hänet hyväksyttiin Clare Collegeen opiskelemaan antiikintutkimusta vuosiksi 1938-1940.


title: V. L. Ménage

text: Vuonna 1940 toisen maailmansodan aikana hänet kutsuttiin palvelukseen. Vaikka hän oli sodanvastustaja hän liittyi ambulanssijoukkoihin. Sodan lopulla hänet oli sijoitettu Etiopiaan. Vapauduttuaan armeijan palveluksesta hänelle tarjottiin opettajan paikkaa Addis Abebassa, minkä hän hyväksyi. Myöhemmin hän kertoi pitäneensä tätä aikaa stimuloivana pioneerityönä. Koulutuksen järjestäminen siirtyi British Councilin haltuun vuosikymmenen lopulla, jolloin hän tapasi tulevan vaimonsa Johannan.


title: V. L. Ménage

text: Pitkän historiantutkijan uransa aikana Ménage kirjoitti useita Osmanien valtakunnan historiaa käsitteleviä teoksia ja artikkeleita, sekä lukuja teoksiin. Hän oli myös yksi suuren tietosanakirjasarjan "Encyclopaedia of Islamin" toisen painoksen toimittajista ja kirjoittajista. Tutkijantyönsä ohella hän toimi opettajana ja Turkin historian professorina Lontoon yliopistossa.


title: Robert Mueller

text: Robert Swan Mueller III (s. 7. elokuuta 1944) on yhdysvaltalainen lakimies, joka toimi FBI:n johtajana 2001–2013. Hän on Vietnamin sodan veteraani.


title: Robert Mueller

text: Mueller toimi liittovaltion syyttäjänä San Fransciscossa ja Bostonissa sekä apulaisoikeusministerinä, jolloin hän johti George H. W. Bushin hallinnossa Lockerbien pommi-iskun ja mafiapomo John Gottin rikostutkintoja. Mueller oli osakkaana WilmerHale-lakiasiaintoimistossa, kunnes hänet valittiin FBI:n johtoon 4. syyskuuta 2001. Hänen kaudellaan FBI:n tärkeimmäksi tehtäväksi nousi terrorismin vastainen taistelu, minkä myötä FBI laajensi toimintaansa ulkomailla.


title: Robert Mueller

text: Apulaisoikeusministeri Rod Rosenstein nimitti Muellerin oikeusministeriön erikoistutkijaksi johtamaan tutkintaa Venäjän vaikuttamisyrityksistä Yhdysvaltain presidentinvaaleissa ja yhteyksistä Donald Trumpin kampanjaan toukokuussa 2017.


title: Go West

text: Go West on englantilainen popmusiikkia tuottava duo. Sen perustivat laulaja Peter Cox (s. 17. marraskuuta 1955 Kingston, Surrey, Englanti) ja kitaristi sekä taustalaulaja Richard Drummie (s. 20. maaliskuuta 1959 Twickenham, Middlesex, Englanti) vuonna 1982. Duo sai suurinta suosiotaan 1980-luvun puolivälissä ja 1990-luvun alussa ja heidät tunnetaan kansainvälisesti top-10-listoille päässeistä hiteistään kuten ”We Close Our Eyes”, ”Call Me” ja ”King of Wishful Thinking”. He voittivat vuoden 1986 Brit Awards -palkinnon kategoriassa "Best British Newcomer".


title: Komatipoortin lento-onnettomuus 1986

text: Komatipoortin lento-onnettomuus 1986 tapahtui 19. lokakuuta 1986, kun Mosambikin presidentti Samora Machelia kuljettanut Mosambikin kansantasavallan Tupolev Tu-134A-3 syöksyi maahan Mbuzinissa, lähellä Komatipoortia Etelä-Afrikan, Mosambikin ja Swazimaan raja-alueella, muutama sata metriä Etelä-Afrikan puolella..


title: Komatipoortin lento-onnettomuus 1986

text: Koneessa oli 35 matkustajaa ja yhdeksän miehistön jäsentä, jotka olivat neuvostoliittolaisia. Onnettomuudessa kuoli 34, heidän joukossaan presidentti Machel.


title: Komatipoortin lento-onnettomuus 1986

text: Machel oli ollut Sambiassa Afrikan valtionpäämiesten kokouksessa. Hänen lisäkseen lennolla oli muu Sambian delegaatio sekä Aeroflotilta lainattu neuvostoliittolaismiehistö. Presidentin kone lähti Maputosta onnettomuuspäivän aamuna ja lensi Lusakan kautta Sambian Mbalaan, josta suora paluulento Maputoon lähti kello 16.38 (UTC). Miehistö otti yhteyden Maputon lennonjohtoon kello 18.47 ja arvioi saapuvansa Maputoon 19.25. Lähestyminen aloitettiin 19.02, ja miehistö sai ohjeet ilmoittaa laskeuduttuaan 3 000 jalkaan tai kun kiitotie tulee näkyviin.


title: Komatipoortin lento-onnettomuus 1986

text: Lähestymisen aikana miehistö käänsi konetta 37 astetta oikealle. Käännös tapahtui kuitenkin liian aikaisin: kahdeksan minuuttia myöhemmin vastaava käännös olisi tuonut koneen suoraan ILS-lähestymisreitille. Miehistö jatkoi laskeutumista yrittäen nähdä Maputon kiitotievalot. He laskeutuivat lopulta lennonjohdon määräämän 3 000 jalan korkeuden alle, vaikka näköhavaintoa ei ollut. Miehistö jätti maan läheisyydestä varoittavan GPWS-järjestelmän huomiotta, vaikka se hälytti yhtäjaksoisesti 32 sekunnin ajan ennen maahansyöksyä. Kone osui lopulta maahan mäkisessä maastossa noin 150 metrin päässä Mosambikin rajalta. 34 ihmistä kuoli. Henkiin jäi lentoinsinööri ja yhdeksän matkustajaa.


title: Komatipoortin lento-onnettomuus 1986

text: Onnettomuustutkinnassa todettiin koneen ja sen laittestojen olleen toimintakunnossa ennen onnettomuutta. Tutkintalautakunta vahvisti yksimielisesti onnettomuuden syyksi miehistön tekemät virheet ja sääntörikkomukset.


title: Wang Chung

text: Wang Chung on brittiläinen uuden aallon yhtye, joka perustettiin vuonna 1979. Yhtyeen nimi Wang Chung tarkoittaa kiinaksi "keltaista kelloa" (pinyiniksi 黃鐘: "huáng zhōng", Wade–Giles: "huang chung").


title: Wang Chung

text: Wang Chung sai suurimman suosionsa Yhdysvalloissa, jossa viisi yhtyeen hittiä listautui Yhdysvaltain top-40-listoille vuosien 1983–1987 välillä, mukaan lukien ”Dance Hall Days” (sijalla 16. vuoden 1984 kesällä), ”Everybody Have Fun Tonight” (sijalla 2. vuonna 1986) ja ”Let’s Go!” (sijalla 9. vuonna 1987).


title: Shlomo Argov

text: Shlomo Argov (שלמה ארגוב; s. 14. joulukuuta 1929 Jerusalem – 23. helmikuuta 2003 Jerusalem) oli israelilainen diplomaatti, joka työskenteli muun muassa Israelin Britannian-suurlähettiläänä (1979–1982). Britannian lisäksi hän toimi Israelin suurlähettiläänä Meksikossa ja Alankomaissa.


title: Shlomo Argov

text: Argov tunnetaan erityisesti häneen kohdistuneesta attentaattiyrityksestä, joka osaltaan edesauttoi Libanonin sodan syttymistä. Murhayrityksen seurauksena Argov halvaantui ja joutui luopumaan urastaan diplomaattina. Tästä huolimatta Argov otti myöhemmin voimakkaasti kantaa Libanonin sotaa vastaan.


title: Shlomo Argov

text: Shlomo Argov syntyi vuonna 1929 Jerusalemissa sukuun, joka oli asunut Jerusalemin alueella jo useiden sukupolvien ajan. Argov palveli Israelin asevoimien Palmach-joukoissa vuosina 1947–50. Palmach-joukkojen mukana Argov osallistui Israelin itsenäisyyssotaan, jossa hän haavoittui Safedin kaupungissa käydyssä taistelussa.


title: Shlomo Argov

text: Sotilaspalveluksen jälkeen hän lähti opiskelemaan politiikan tutkimusta Georgetownin yliopistoon Washingtoniin, josta hän sai kandidaatin tutkinnon vuonna 1952. Opiskelun lisäksi Argov työskenteli osa-aikaisesti Israelin Yhdysvaltain-suurlähetystössä, jossa hän myös tapasi tulevan vaimonsa Havan. Pariskunta meni naimisiin vuonna 1953.


title: Shlomo Argov

text: Georgetownin yliopistossa suoritetun tutkinnon jälkeen Argov opiskeli taloustieteitä ja kansainvälisiä suhteita London School of Economicsissa, josta hän valmistui vuonna 1954 maisteriksi.


title: Shlomo Argov

text: Argovin varsinainen diplomaattiura alkoi vuonna 1959, kun hänet nimitettiin Israelin Nigerian-konsulaatin ylimmäksi edustajaksi. Vuonna 1962 Argov siirtyi Israelin New Yorkin -konsulaattiin. Kolme vuotta myöhemmin Argov palasi takaisin Jerusalemiin, kun hänet nimitettiin Israelin ulkoministeriön Yhdysvaltain suhteita hoitaneen osaston apulaispäälliköksi. Vuonna 1968 Argov siirtyi jälleen Yhdysvaltoihin, tällä kertaa Washingtonin-suurlähetystöön.


title: Shlomo Argov

text: Ensimmäisen suurlähettilään virkansa Argov sai vuonna 1971, kun hänet nimitettiin Israelin Meksikon-suurlähettilääksi. Kolme vuotta myöhemmin Argov palasi jälleen takaisin Jerusalemiin, tällä kertaa työskennelläkseen pääministeri Yitzhak Rabinin alaisessa tiedotusvirastossa. Argov kuitenkin siirtyi takaisin diplomaattitehtäviin jälleen vuonna 1977, kun hänestä tuli Israelin Alankomaiden-suurlähettiläs.


title: Shlomo Argov

text: Syyskuussa 1979 Israelin pääministeri Menachem Begin nimitti Argovin Israelin Britannian-suurlähettilääksi. Nimitys oli mielenkiintoinen, koska oikeistolainen Begin oli poliittiselta kannaltaan hyvin eri linjoilla kuin Argov, joka tunnettiin Britannian työväenpuolueen kannattajana. Britannian suurlähettiläänä Argov esiintyi mielellään julkisuudessa varsinkin silloin, kun brittilehdistö kohteli hänen mielestään Israelia epäoikeudenmukaisesti.


title: Shlomo Argov

text:
Argov osallistui 3. kesäkuuta 1982 Lontoon Dorchester Hotellissa illalliselle, jossa oli mukana kymmeniä diplomaatteja. Kun Argov oli nousemassa autoonsa Park Lanella noin kello 23.00, kolme palestiinalaiseen Abu Nidal -militanttiryhmään kuulunutta miestä, Hussein Ghassan Said, Marwan al-Banna, ja Nawaf al-Rosan lähestyivät Argovia hänen autonsa kohti. Eräiden lähdeiden mukaan ryhmässä oli myös neljäs mies. Varusteina FB PM-63 konekiväri Hussein Ghassan Said ampui Argovia kerran päähän . Argov selvisi hengissä, mutta vietti seuraavat kolme kuukautta koomassa ja oli loppuelämänsä halvaantunut. Argovin murhan järjestäjänä oli Irakin tiedustelupalvelu. . Heti iskun jälkeen murhayritykseen osallistujat ajoivat Lontoon Irakin suurlähetystöön jonne he jättivät aseet .
Yksi murhayrityksen tekijöistä Al-Banna oli Abu Nidalin serkku, toinen Said oli jordanialainen ja kolmas Al-Rosan oli bagdadilainen Irakin tiedustelupalvelun everesti. Said, joka ampui Argovia, sai myös luodista jonka Argovin turvamies oli ampunut häntä kohdin mutta hänkin, kuten Argov selviytyi. . Kaksi murhayrityksen tekijää pakeni paikalta ja heidät pidätettiin myöhemmin Lontoossa olevasta asunnosta. Heidän oli tarkoitus murhata myös PLO:n Britannian edustaja Nabil Ramlawi.
Israelin pääministeri Menachem Begin sanoi Argovin murhayrityksen jälkeen kabinetilleen, että hänen mielestään hyökkäys Israelin suurlähettilästä vastaan on samalla hyökkäys Israelin valtiota kohtaan. Murhayrityksen aikaan Israel ja Palestiinan vapautusjärjestö (PLO) olivat solmineet tulitaukosopimuksen, jonka mukaan PLO ei saisi hyökätä juutalaiskohteita vastaan missään päin maailmaa. Argovia vastaan hyökänneet henkilöt kuuluivat kuitenkin Abu Nidal -ryhmään, joka oli riidoissa Palestiinan vapautusjärjestön kanssa. Israelin mielestä PLO oli kuitenkin vastuussa myös Abu Nidal -ryhmän tekemistä väkivaltaisuuksista.


title: Shlomo Argov

text: Israel kosti attentaattiyrityksen pommittamalla seuraavana päivänä Palestiinan vapautusjärjestön asevarastoja ja tukikohtia Libanonissa, minkä PLO kosti tykistö- ja raketti-iskuilla Israelia vastaan. Pian tämän jälkeen konflikti laajeni täysimittaiseksi sodaksi, joka päättyi lopullisesti vasta Israelin vetäytyessä Libanonista vuonna 2000. Israelin puolustusministerinä hyökkäyksen alkaessa toiminut Ariel Sharon kertoi myöhemmin muistelmissaan, että Israel oli suunnitellut Libanoniin hyökkäämistä jo kauan ennen Argovin murhayritystä ja että Argovin murhayritys vain laukaisi tilanteen.


title: Shlomo Argov

text: Murhayrityksen seurauksena Argov halvaantui ja hänen saamansa vammat vaativat jatkuvaa hoitoa, mikä lopetti hänen diplomaattiuransa. Noin kolmen vuoden jälkeen Argov ei ollut enää koskaan täysin tajuissaan, ja lopulta hän sokeutui.


title: Shlomo Argov

text: Argov oli hyvin kriittinen Libanonin sotaa kohtaan, eikä hän pitänyt tavasta, jolla Israelin hallinto oli tehnyt hänen murhayrityksestään syyn sodan aloittamiselle. Vuonna 1983 Argov saneli ystävälleen viestin, joka julkaistiin myöhemmin israelilaisessa "Haaretz"-sanomalehdessä. Viestissään Argov muun muassa sanoi, että hänen mielestään Israelin tulisi sotia vain silloin, kun se oli valtion olemassaolon kannalta välttämätöntä.


title: Shlomo Argov

text: Argov kuoli Jerusalemissa 23. helmikuuta 2003. Hän oli kuollessaan 73-vuotias.


title: Shlomo Argov

text: Shlomo Argov oli luonteeltaan sulavakäytöksinen ja hän tuli hyvin toimeen muiden ihmisten kanssa. Hän puhui heprean lisäksi sujuvaa englantia ja espanjaa.


title: Shlomo Argov

text: Argov oli naimisissa Hava Argovin kanssa ja pari sai yhteensä kolme lasta: tyttäret Yehudit ja Edna sekä Gideon-pojan. Shlomon halvaantumisen jälkeen Hava hoiti häntä aina kuolemaansa 2002 saakka.


title: Jesus Perversions

text: Jesus Perversions on Azazelin ensimmäinen täyspitkä albumi, joka julkaistiin 22. lokakuuta 2012 levymerkillä Werewolf Records.


title: Viisipistepirkko

text: Viisipistepirkko ("Coccinella quinquepunctata") on 4-5 millimetriä pitkä leppäkerttulaji, jolla on punaisissa peitinsiivissään viisi mustaa täplää. Viisipistepirkko on peto ja se syö erityisesti kirvoja. Viisipistepirkko muistuttaa lähisukulaistaan seitsenpistepirkkoa.


title: Takeo Fukuda

text: Takeo Fukuda (; 14. tammikuuta 1905 Takasaki – 5. heinäkuuta 1995 Tokio) oli japanilainen liberaalidemokraattisen puolueen poliitikko, joka toimi Japanin pääministerinä vuosina 1976–1978. Aikaisemmin hän oli toiminut Japanin ulkoministerinä 1971–1973 ja valtiovarainministerinä 1969–1971.


title: Takeo Fukuda

text: Takeo Fukudalla on viisi lasta, joista hänen vanhin poikansa Yasuo Fukuda toimi myös lyhyesti Japanin pääministerinä.


title: Nigerian historia

text: Nigerian historiaa voidaan tutkia tuhansien vuosien päähän, sillä maata on todistetusti asutettu niinkin aikaisin kuin 13 000 vuotta sitten. Maan vanhimmat fossiilit ovat ajoitettu 9 000 vuoden päähän ennen ajanlaskun alkua. Nykyisen Nigerian alueella on ollut alueen historian aikana useita afrikkalaisia sivilisaatioita. Esimerkkejä näistä sivilisaatioista ovat muun muassa Beninin kuningaskunta, Nrin kuningaskunta sekä Oyon valtakunta. Islam saapui Nigeriaan hausojen kuningaskuntien kautta 1000-luvulla. Osa maasta oli myös Songhain kuningaskunnan hallitsemana.


title: Nigerian historia

text: Portugalilaiset merenkulkijat saapuivat Nigerian rannikolle vuonna 1472. Ei kestänyt kauaa, kunnes eurooppalaiset orjuuttivat nigerialaiset ja kuljettivat nigerialaisia miljoonittain orjiksi Amerikkoihin.